|  |  |  |
| --- | --- | --- |
| România |  | Telefon: 0372.777.838 |
| Strada C.A. Rosetti nr. 18 |  | Fax: 0232.272.234 |
| Iași, județ Iași |  | e-mail: iasi@pna.ro |
| Cod poștal 700141 |  | www.pna.ro |

Parchetul de pe lângă Înalta Curte de Casație și Justiție

**Direcția Națională Anticorupție- SERVICIUL TERITORIAL IAȘI**

**Dosar nr. 19/P/2023 23.09.2023**

**R E F E R A T**

**cu propunere de arestare preventivă**

**CRISTINA CHIRIAC,** procuror șef la Serviciul Teritorial Iași din cadrul Direcţiei Naţionale Anticorupţie

Examinând actele de urmărire penală din dosarul penal cu numărul de mai sus, privind inculpatul:

**BUZATU DUMITRU**, fiul lui Vasile și Maria, născut la data de 12.08.1955 în com. Ruginoasa, jud. Iași, domiciliat mun. Vaslui, str. Slt. Ioanesei Adrian nr. 10, jud. Vaslui, CNP – 1550812374066, cercetat pentru săvârșirea infracțiunii de

**- luare de mită prev. de art. 6 și art. 7 lit. a din legea 78/2000 rap. la art. 289 alin.1 C.pen** constând în aceea că în calitate de președinte al Consiliului Județean Vaslui și reprezentant al autorității contractante în perioada 08.05.2023- 07.09.2023 a pretins în mod indirect de la numitul SAVIN Emil, Director Administrativ al S.C SORAGMIN S.R.L, sume de bani în legătură cu îndeplinirea și urgentarea îndeplinirii unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei aferente lucrărilor efectuate de către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza), iar la data de 22.09.2023 în aceeași calitate a primit de la numitul SAVIN Emil suma de 1.250.000 lei(aproximativ 10% din valoarea plății efectuate) în legătură cu îndeplinirea și urgentarea unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei aferente lucrărilor efectuate de către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza)

**CONSTAT:**

Prin Ordonanța din data de 10.02.2023 s-a dispus **începerea urmăririi penale *in rem*** cu privire la săvârșirea infracțiunilor de:

* ,,luare de mită,, prev. de art.6 din Legea 78/2000 raportat la 289 alin. 1 Cod penal, trafic de influență,, prev. de art. 6 din Legea 78/2000 rap. la art. 291 alin. 1 Cod penal

Prin **ordonanța procurorului din data de 04.08.2023** s-a dispus extinderea urmăririi penale sub aspectul săvârșirii infracțiunilor de ,,luare de mită,, prev. de art.6 din Legea 78/2000 raportat la 289 alin. 1 Cod penal și ,,trafic de influență,, prev. de art. 6 din Legea 78/2000 rap. la art. 291 alin. 1 Cod penal, constând în aceea că la data de 17.06.2023, 19.06.2023 și 12.07.2023 numitul Buzatu Dumitru, președintele CJ Vaslui, i-a pretins în mod indirect numitului Savin Emil, administratorul SC Soragmin SRL, sume de bani pentru a-și îndeplini propriile atribuții de serviciu( prevăzute de art. 191 al.6 Cod administrativ cu trimitere la art. 173 al. 5, 6 Cod administrativ) și i-a promis că-l va determina pe managerul de proiect să urgenteze decontarea sumelor de bani aferente lucrărilor efectuate la drumul strategic județean Bârlad - Laza - Codăești (DJ 245, DJ245M, DJ247, DJ246).

Consiliul Județean Vaslui, autoritatea contractantă, reprezentată prin Buzatu Dumitru trebuia să deconteze antreprenorului SC Soragmin SRL, reprezentat de Savin Emil, suma de aprox. 15.000.000 lei, sumă aferentă lucrărilor și materialelor puse în operă privind reabilitarea drumului strategic județean Bârlad - Laza - Codăești (DJ 245, DJ245M, DJ247, DJ246). Buzatu Dumitru a pretins un procent de 10%( respectiv 1.500.000 lei) din suma de bani pentru a-și îndeplini propriile atribuții de serviciu și i-a promis lui Savin Emil că-l va determina managerul de proiect al drumului strategic județean Bârlad - Laza - Codăești (DJ 245, DJ245M, DJ247, DJ246) să urgenteze decontarea sumelor de bani aferente lucrărilor efectuate la acest drum.

Prin **ordonanța procurorului din data de 04.09.2023** s-a dispus extinderea urmăririi penale sub aspectul săvârșirii infracțiunilor de Complicitate la infracțiunea de luare de mită, prev. de **art. 48 alin. 1 Cod penal raportat la** art.6 din Legea 78/2000 cu referire la art. 289 alin. 1 Cod penal**,** constând în aceea că în perioada iunie-septembrie 2023 numiții Caragață Valeriu, administratorul public al județului Vaslui și managerul de proiect al Drumului Strategic din jud. Vaslui, și Toma Cătălin Alexandru, directorul adjunct al Direcției Tehnice din cadrul CJ Vaslui și managerul tehnic al Drumului Strategic din jud, Vaslui, cu intenție au înlesnit, prin îndeplinirea atribuțiilor de serviciu în regim de urgență privind întocmirea documentației aferente decontării sumei de 15.000.000 lei către SC Soragmin SRL, activitatea numitului Buzatu Dumitru, președintele CJ Vaslui, care a pretins în mod indirect numitului Savin Emil, reprezentantul SC Soragmin SRL, un procent de 10% din suma de bani pe care CJ Vaslui trebuie să o deconteze către SC Soragmin SRL, în virtutea relațiilor contractuale privind lucrările pe care antreprenorul le-a efectuat pe lotul 1 și 2 al Drumului Strategic județean Bârlad - Laza - Codăești (DJ 245, DJ245M, DJ247, DJ246).

În fapt la data de 10.02.2023 a fost înregistrat la Direcția Națională Anticorupție – Serviciul Teritorial Iași procesul-verbal de consemnare a denunțului formulat la aceiași dată de către SAVIN Emil, din care rezultă că în cursul anului 2019, SC SORAGMIN SRL, a cărui administrator este ȘELARU Mădălina, denunțătorul ocupând funcția de director administrativ, a câștigat o licitație cu fonduri europene a cărui beneficiar este CJ Vaslui privind lotul 1 și 2 din DN 581 până la DJ245(Poienești)- lotul 1 și lotul 2-cuprins între localitățile Laza și Bălteni, jud. Vaslui, întinderea ambelor loturi fiind de 47 km.

În această lucrare societatea a executat lucrări de terasamente, săpături, balastat 30 de cm și piatra spartă 20 cm și stratul de uzură de 8 cm, lucrarea fiind realizată în proporție de aproximativ 75%. S-au efectuat șanțuri, trotuare, poduri și podețe, ziduri de sprijin, toate realizate în proporție de 80%.

În cursul anului 2021 CJ Vaslui, în calitate de beneficiar, a solicitat o expertiză tehnică privind respectarea condițiilor tehnice pe care societatea denunțătorului și le-a asumat prin caietul de sarcini( stratul de legătură) iar expertul JUDELE Radu, care a efectuat această expertiză, a concluzionat faptul că s-au respectat condițiile caietului de sarcini dar a constatat și faptul că grosimile asfaltului nu sunt conforme, menționând existența și exfolierea unor porțiuni de pe asfalt.

Denunțătorul precizează că CJ Vaslui trebuie să mai achite către SC SORAGMIN SRL aproximativ suma de 3.000.000 euro pentru lucrarea efectuată(80% efectuată).

Denunțătorul mai precizează că, ulterior, în cursul lunii iunie 2022 expertul JUDELE Radu i-ar fi solicitat suma de 700.000 lei pentru a “interveni” la expertiză, înțelegând că în fapt va interveni la nivelul beneficiarului CJ Vaslui, pentru a se debloca sumele de bani datorate de CJ Vaslui pentru lucrarea menționată. Acesta i-ar fi propus denunțătorului să-i remită această sumă de bani sub o aparență de legalitate, încheind un contract de prestări servicii cu SC DRUM POD INVEST SRL, unde soția acestuia deține calitatea de administrator.

În cursul lunii februarie 2023 expertul JUDELE Radu a solicitat numitului ZAHARIA Laurențiu, director tehnic în cadrul SC SORAGMIN SRL, în mun. Tecuci, să încheie contractul de prestări servicii prin care ar aduce completări la expertiza depusă la CJ Vaslui și astfel beneficiarul ar debloca o parte din suma de 3.000.000 euro.

Prin ordonanța DNA ST Iași din data de 14.02.2023 s-a autorizat colaboratorul cu identitate reală Bîrzu Iulian să poarte conversații telefonice, să înregistreze discuțiile purtate şi să supravegheze video, audio şi prin fotografiere pe numitulJUDELE Radu , să ofere şi să remită sub orice formă, inclusiv prin intermediul unor contracte comerciale, sume de bani sau alte foloase materiale numitului JUDELE Radu sau altor persoane cu privire la aspectele care prezintă interes în cauză. Prin ordonanța din data de 11.04.2023, s-a dispus prelungirea autorizării folosirii a colaboratorului cu identitate reală Bîrzu Iulian pe o perioadă de 60 de zile, în perioada 15.04.2023-13.06.2023.

Prin ordonanța DNA ST Iași din 22.02.2023 s-a autorizat colaboratorul cu identitate reală Savin Emil să poarte conversații telefonice, să înregistreze discuțiile purtate şi să supravegheze video, audio şi prin fotografiere pe numițiiJUDELE Radu și Buzatu Dumitru , să ofere şi să remită sub orice formă, inclusiv prin intermediul unor contracte comerciale, sume de bani sau alte foloase materiale numiților JUDELE Radu și Buzatu Dumitru sau altor persoane cu privire la aspectele care prezintă interes în cauză. Prin ordonanțele DNA ST Iași din data de 21.04.2023, 20.06.2023, 18.08.2023 s-a dispus prelungirea autorizării folosirii a colaboratorului cu identitate reală Savin Emil pe perioade legale.

Din probele administrate în cauză, declarații martori, înscrisuri și măsuri de supraveghere tehnică autorizate în cauză de către instanța competentă s-a stabilit următoarea situație de faptː

În cursul anului 2019 CJ Vaslui, în calitate de autoritate contractantă, a derulat proiectul intitulat „Proiectare și execuție lucrări la obiectivul de investiție <Regiunea Nord - Est - Axa rutieră strategică 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ245M, DJ247, DJ246)”,( Cod SMIS 108704, finanțat prin Programul Operațional Regional (POR) 2014-2020, în valoare totală de 222.001.842,03 lei, împărțit în trei loturi).

În cursul anului 2019 **SC SORAGMIN SRL** **(CUI 26473061),** societate controlată de Savin Emil, și-a adjudecat ca ofertant unic contractele de execuție a lucrărilor pentru două loturi ( **Conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - *Situat între DE 581/DN 24 (localitatea Simila) și DN 2F (localitatea Poienești)* și Lot 2 - *Situat între DN 15D (localitatea Bălteni) și DN 2F (localitatea Laza),* în valoare de 50.431.456,26 lei, respectiv 20.289.528,96 lei, fără TVA).

**SORAGMIN SRL** a câștigat contractele de lucrări aferente celor două loturi cu o ofertă redusă față de valoarea contractuală estimată, aproximativ 75% *(Asocierea și-a adjudecat contractul de lucrări din cadrul Lotului 1 la valoarea de 50.431.456,26 lei, deși valoarea estimată a contractului era de 71.368.608,41 lei, în timp ce pentru lotul 2 acordul a fost semnat pentru cuantumul de 20.289.528,96 lei, valoarea estimată fiind de 29.685.005,05 lei)* o parte din soluțiile tehnice propuse de societate fiind subevaluate.

La data semnării contractelor antreprenorul SC Soragmin SRL a trebuit să depună două scrisori de garanție bancară de bună execuție privind lucrările contractante, în cuantum de 5.691.436,27 lei( garanție 103.ABA/RO-1/2022-aferent lot 1) și 2.365.076,17 lei( garanția 102.ABA/RO-1/2022-aferent lot 2) din 03.05.2022. Aceste garanții stipulau că începând cu data de 19.11.2022 valoarea garanțiilor va scădea cu 70% iar restul de 30% se va stinge la data de 19.05.2027. La inițiativa factorilor decizionali din cadrul CJ Vaslui, aceste garanții vor fi indisponibilizate până la finalizarea lucrărilor aferente lot 1 și 2 din drumul strategic deși autoritatea contractantă( CJ Vaslui) a reziliat amiabil contractele aferente cu antreprenorul Sc Soragmin SRL. Acest aspect denotă intenția factorilor decizionali ai CJ Vaslui de a pune o presiune asupra SC Soragmin SRL de a nu contesta licitațiile care se vor desfășura pe cele trei loturi aferente drumului strategic și care trebuie finalizate până la sfârșitul lunii decembrie 2023, în caz contrar UAT Vaslui fiind pasibil de a pierde finanțarea.

În cursul anului 2021, pe fondul deteriorării relației dintre BUZATU DUMITRU și SAVIN EMIL (CNP – 1581128376045), care controlează TRANSMIR SRL și SORAGMIN SRL (CUI 26473061), există indicii privind intervențiile președintelui CJ Vaslui pe linia influențării conducerilor unor autorități publice cu atribuții de verificare și control pentru defavorizarea SORAGMIN SRL, care execută lucrări pe două din cele trei loturi componente ale proiectului POR 2014 - 2020 REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)”.

Ulterior, în cadrul execuțiilor subsecvente au fost vehiculate suspiciuni cu privire la încălcarea criteriilor calitative asumate de SORAGMIN SRL, reprezentanții Agenției de Dezvoltare Regională Nord-Est Piatra-Neamț recomandând realizarea unei expertize tehnice pentru determinarea cantității și calității materialelor utilizate, cu ocazia controlului realizat la data de 06.07.2021 la obiectivul investițional.

Inițial, pentru ducerea la îndeplinire a solicitărilor ADR NE, CJ Vaslui a atribuit, în august 2021, către REMORA SRL Piatra Neamț(CUI 2045467), administrată de POPA PETRU, un contract de prestări servicii de expertiză care să evalueze încadrarea execuțiilor derulate pe loturile 1 și 2 în prevederile caietului de sarcini.

Demersurile lui BUZATU DUMITRU vizau persuadarea reprezentantului societății PEMORA SRL Neamț, POPA PETRU,de a modifica rezultatele expertizei tehnice în cadrul lucrărilor executate de SORAGMIN SRL în proiectul POR, în sensul confirmării indiciilor de fraudă cu privire la cantitatea și calitatea materialelor utilizate de constructor pentru lucrările ascunse.

Rezultatele parțiale ale expertizei indicau respectarea cerințelor contractuale de către SORAGMIN SRL, expertul solicitând, ulterior, rezilierea contractului încheiat cu CJ Vaslui invocând o serie de probleme de natură personală.

Expertiza a fost efectuată în cele din urmă, la începutul anului 2022, de către asocierea condusă de DRUM POD INVEST SRL( CUI 16548086), administrate în fapt de către JUDELE Radu și de RUTEXPERT SRL, reprezentată de către DIACONU ELENA-AURELIA-expert tehnic autorizat. Această expertiză a fost întocmită în fapt de către Judele Radu care a fost însușită(semnată și ștampilată) de către Diaconu Elena-Aurelia, iar analizele de laborator privind calitatea materialelor utilizate de constructor pentru execuția lucrărilor au fost realizate de ALPENSIDE SRL București.

Expertiza a declanșat un diferend între părțile implicate, privind măsurile necesare în urma constatărilor din teren, care prevedeau și înlocuirea ultimului strat de asfalt executat de SORAGMIN SRL. Urmare a efectuării acestei expertize, activitățile de execuție din cadrul proiectului POR - Cod SMIS 108704 au fost oprite în cursul lunii iunie 2022.

Unele dintre concluziile expuse de Judele Radu în expertiza, a cărui beneficiar este CJ Vaslui, recomandau că “peste structura actuală se va executa un strat de mixtură bituminoasă tip AB, la care se va adăuga o grosime suplimentară necesară realizării deverelor (6 cm va fi grosimea minimă considerată pentru calculul structurii rutiere, adică acea grosime minimă ce va trebui asigurată în toate punctele suprafeței”.

Prin actul adițional nr. 9 din 28.02.2023 emis de CJ Vaslui, autoritatea contractantă, a comunicat, printre altele, antreprenorului SC Soragmin SRL faptul că antreprenorului îi este imputabilă suma de 13.189.030 lei aferent lot 1 și suma de 5.206.954 lei aferent lot 2.

În fapt, de la momentul depunerii expertizei, respectiv de la începutul anului 2022, SC Soragmin SRL trebuia să primească de la CJ Vaslui suma de aprox. 15.000.000 lei aferentă lucrărilor executate pe loturile 1 și 2 a Drumului Strategic din jud. Vaslui, ulterior urmând a-i fi imputate sumele de bani conform concluziilor expertizei, sume comunicate prin actul adițional nr. 9/28.02.2023.

În perioada 2022-2023 Judele Radu a luat legătura de mai multe ori cu reprezentanții SC Soragmin SRL, inclusiv cu numitul Savin Emil, cărora le-a pretins sume de bani pentru a modifica în interesul lor concluziile expertizei pe care a depus-o la CJ Vaslui privind obiectivul de investiții. Judele Radu le-a promis reprezentanților SC Soragmin SRL faptul că aceste concluzii adaptate vor fi primite de către factorii de decizie din cadrul CJ Vaslui. Suma pretinsă de Judele Radu drept mită a fost de 600.000 lei plus 114.00 lei TVA, urmând ca această activitatea să fie disimulată prin încheierea unui contract de prestări servicii. Totodată numitul Judele Radu a promis reprezentanților SC Soragmin SRL faptul că concluziile adaptate vor fi acceptate de către reprezentanții CJ Vaslui.

La data de 15.02.2023 SC Soragmin SRL, administrată în fapt de Savin Emil, și SC Drum Pod Invest SRL, administrată în fapt de Judele Radu, au încheiat un contract de prestări servicii care avea ca obiect adaptare concluziilor primei expertize iar reprezentanții SC Soragmin SRL au achitat suma de 600.000 lei plus 114.00 lei TVA.

În cursul lunii mai 2023 Judele Radu a înaintat către reprezentanții CJ Vaslui concluziile adaptate ale expertizei depuse inițial, activitate prin care a redus la aprx. 1.5 cm stratul de asfalt pe care antreprenorul SC Soragmin SRL trebuie să-l mai toarne pe suprafața loturilor 1 și 2 a Drumului Strategic. De asemenea Judele Radu a calculat și sumele de bani pe care autoritatea contractantă, CJ Vaslui, trebuie să le impute antreprenorului ca urmare a noilor concluzii emise, respectiv suma de 1.793.720,50 lei față de suma inițială de 5.206.954 lei. Aceste concluzii cât și centralizatorul cu sumele pe care l-a emis Judele Radu au fost acceptate de către CJ Vaslui.

În demersul său, numitul Judele Radu a ținut legătură în permanență cu reprezentanții CJ Vaslui, în special cu Toma Cătălin, managerul tehnic al proiectului și Caragață Valeriu, managerul proiectului, a căror indicații le-a urmat. Numitul Toma Cătălin i-a comunicat numitului Judele Radu că trebuie să obțină anumite aprobări informale de la președintele Consiliului Județean, Buzatu Dumitru, pentru a demara procedurile legale privind această documentație de adaptare a concluziilor expertizei inițiale efectuată pe lotul 1 și 2 al Drumului Strategic din jud. Vaslui.

În ceea ce privește relația numitului Judele Radu cu factorii decizionali din cadrul CJ Vaslui, acesta ține legătura și acționează la instrucțiunile venite din partea lui Toma Cătălin. Acesta la rândul său primește instrucțiuni de la președintele CJ Vaslui, Buzatu Dumitru, pe care le transmite numitului Judele Radu. De asemenea Toma Cătălin îi dă instrucțiuni numitului Judele Radu asupra procedurii cum trebuie să ajungă această adaptare a concluziilor expertizei anterioare la CJ Vaslui, în condițiile în care autoritatea contractantă-CJ Vaslui nu are o comunicare cu antreprenorul SC Soragmin SRL și se află într-un diferend. Cu toate acestea reprezentanții CJ Vaslui îi solicită în mod direct, neoficial, această documentație numitului Judele Radu pentru a o pune în aplicare. Este de menționat că Judele Radu nu se afla în nicio relație profesională contractuală cu CJ Vaslui în cursul lunii aprilie 2023.

După acceptarea concluziilor modificate ale expertizei emise de Judele Radu, factorii decidenți de la nivelul CJ Vaslui-managerii de proiect și președintele CJ Vaslui, au întârziat decontarea sumelor de bani către antreprenorul Sc Soragmin SRL argumentând faptul că lista de cantități ale materialelor folosite pe loturile 1 și 2 a Drumului Strategic întocmită de către antreprenor nu se încadrează în cerințele supervizorului Emeric Koti, fapt pentru care nu pot fi decontate sumele de bani care nu sunt eligibile din fondurile europene. Drept urmare, antreprenorul SC Soragmin SRL a trebuit să accepte suma de **12.337.087** față de suma de aprox. 15.000.00 lei, cât se estima inițial. Tergiversarea decontării sumelor de bani către antreprenorul SC Soragmin SRL de către reprezentanții CJ Vaslui reprezintă o presiune asupra numitului Savin Emil de a accepta condițiile impuse de aceștia. Este de menționat faptul că antreprenorul a executat lucrările la obiectivul de investiție, respectiv lot 1 și 2 a Drumului Strategic din jud. Vaslui în cursul anului 2021 iar până în cursul lunii septembrie 2023 nu i-a fost achitată această sumă.

La data de 08.05.2023 Buzatu Dumitru, președintele CJ Vaslui, l-a contactat telefonic pe numitul Savin Emil și i-a trasat instrucțiuni pentru a veni la sediul CJ Vaslui și să rezilieze amiabil contractul privind loturile 1 și 2 din Drumul Strategic, în condițiile impuse de reprezentanții CJ Vaslui. Acest aspect denotă că Buzatu Dumitru coordonează în fapt activitatea privind investițiile în infrastructura rutieră de pe raza jud. Vaslui.

Începând cu luna mai 2023 numitul Buzatu Dumitru a început să manifeste o preocupare privind urgentarea întocmirii documentației privind plata pe care CJ Vaslui trebuia să o efectueze în favoarea antreprenorului SC Soragmin SRL, deși acesta nu are atribuții legale privind această procedură. Aceste atribuții revin managerului de proiect Caragață Valeriu, managerului tehnic Toma Cătălin Alexandru și lucrătorilor delegați din cadrul Direcției Tehnice din cadrul CJ Vaslui. Aceștia trebuie să centralizeze listele de cantități a materialelor utilizate de către antreprenor la obiectivul de investiție, urmând ca aceste centralizatoare să fie aprobate de către supervizorul, Emeric Koti. Ulterior supervizorul va emite niște CIP-uri, în urma cărora antreprenorul va emite facturile către CJ Vaslui. Apoi, având întreaga documentație, CIP-urile emise de supervizor și facturile emise de către antreprenor, funcționarii din cadrul CJ Vaslui vor trebui să întocmească referate justificative în vederea emiterii ordinelor de plată. Președintele CJ Vaslui va trebui să aprobe aceste referate justificative si ordinele de plată care vor fi întocmite, apoi acestea vor fi trimise spre decontare către antreprenorul SC Soragmin SRL.

La data de 11.05.2023, Caragață Valeriu, managerul proiectului Drumului Strategic, l-a contactat telefonic pe Savin Emil și l-a invitat în mod oficial să rezilieze amiabil contractele aferente loturilor 1 și 2 din drumul strategic pentru a putea fi scoase din nou la licitație și să fie executate în termenul finanțării, termen care expiră la sfârșitul lunii decembrie 2023. Acest demers evidențiază faptul că numitul Buzatu Dumitru coordonează activitatea numitului Caragață Valeriu.

La data de 15.06.2023 Buzatu Dumitru l-a contactat telefonic pe Caragață Valeriu și i-a solicitat să urgenteze încheierea documentelor prin care numitului Savin Emil, să-i fie deblocate sumele de bani aferente lucrărilor efectuate pe loturile 1 și 2 a Drumului Strategic din jud. Vaslui. Numitul Buzatu Dumitru este conștient de situația creată, respectiv că aceste sume se cuvin de drept antreprenorului și că trebuiau decontate de mai multă vreme, de aprox. 2 ani de zile (**Frate, a durat 2 ani povestea asta. După profilul discuției de acuma, mai durează încă 2 ani./ ... trec de contracte, VALI, le-am închis. Ăla cere banii! Noi n-avem, nu știm pe ce treʼ să-i dăm banii? La ce ne chinuim? Băi, vino încoace pentru ce ai, îți dăm, pentru ce nu ai, nu-ți dăm și vino tu și ne cere, adă documente, de ce trebuie..)**. Totodată Buzatu Dumitru pune presiune pe Caragață Valeriu și-i dă instrucțiuni cum să procedeze cu supervizorul Emeric Koti pentru ca această să semneze documentele ce-i revin pentru deblocarea sumei de bani cuvenite antreprenorului.

La data de 17.06.2023 numitul BUZATU Dumitru îl contactează telefonic pe numitul Savin Emil și-i comunică că la data de 18.06.2023 va veni personal la locuința acestuia din localitatea Cârja, jud. Vaslui(**Măi, vroiam să mă văd și eu oleacă mâine cu tine ... ! Ești pe-acasă! Pe unde ești?).** Buzatu Dumitru dorește să poarte discuții cu Savin Emil pe tema deblocării sumelor de bani aferente lucrărilor efectuate de SC Soragmin SRL pe loturile 1 și 2 a Drumului Strategic. Buzatu Dumitru insistă ca Savin Emil să-l aștepte pentru că trebuie să discute o “treabă importantă”( **- .. nu te duci că numaidecât avem o treabă importantă!**). Implicarea numitului Buzatu Dumitru în procedura de întocmire a documentației de efectuare a plății către antreprenorul SC Soragmin SRL și presiunea pe care o exercită asupra funcționarilor responsabili denotă că președintele CJ Vaslui urmărește obținerea unor foloase de natură patrimonială în schimbul acțiunilor sale.

La data de 19.06.2023, ora 13.17 numitul BUZATU Dumitru îl contactează telefonic pe numitul Caragață Valeriu, managerul proiectului Drumului Strategic, asupra căruia exercită presiuni de a găsi soluții pentru a debloca sumele de bani restante către antreprenorul SC Soragmin SRL.

La data de 19.06.2023, ora 12.20 numitul BUZATU Dumitru îl contactează telefonic pe numitul Savin Emil și-i reproșează faptul că deși a fost la biroul său de la CJ Vaslui nu l-a așteptat pentru a discuta.( Moșule, ce faci? Ai fost la mine dar ai plecat!). Buzatu Dumitru îi comunică faptul că va depune diligențe ca sumele de bani pe care trebuie să le primească de la CJ Vaslui să-I fie decontate cât mai rapid.(**.... am dat acolo rapid, văd ce este și să dăm drumul la chestia asta!**). Prin aceste convorbiri telefonice numitul Buzatu Dumitru a dorit să-i transmit lui Savin Emil faptul că decontarea sumei de bani de către CJ Vaslui către SC Soragmin SRL se va realiza datorită intervenției sale. Se poate observa din dinamica faptelor că Buzatu Dumitru își coordonează acțiunile, respective pune presiune pe funcționarii responsabili din cadrul CJ Vaslui pentru a urgenta întocmirea documentației aferente efectuării plății către SC Soragmin SRL și imediat ia legătura cu Savin Emil, căruia îi transmite că doar prin acțiunile sale se va realiza această plată.

La data de 20.06.2023 numitul **TOMA Cătălin Alexandru** este contactat telefonic de **KOTI Emeric** discutând pe tema deblocării impasului generat de birocrație privind decontarea sumelor de bani cuvenite antreprenorului SC Soragmin SRL. Principala temă de discuție este găsirea unei soluții pentru deblocarea sumelor de bani către antreprenor precum și a deblocării sumelor de bani aferente garanției de bună execuție din partea antreprenorului. Aceste demersuri au fost trasate ca priorități de către numitul Buzatu Dumitru, președintele CJ Vaslui, responsabililor proiectului menționat iar aceștia din urmă pun în aplicare sarcinile primate de la Buzatu Dumitru. Numitul Koti Emeric se arată precaut asupra cerințelor lui Toma Cătălin Alexandru și îl atenționează să nu-l determine să facă ilegalități pentru că nu se va conforma**.( Nu mă...să nu mă pună să fac măgării că nu fac!)**

Numitul Buzatu Dumitru, președintele CJ Vaslui, a trasat sarcini numiților Caragață Valeriu, managerul proiectului Drum Strategic, și numitului Toma Cătălin Alexandru, managerul tehnic al Drumului Strategic, pentru a urgenta elaborarea documentației care să poată duce la decontarea sumelor de bani către antreprenorul Sc Soragmin SRL, sume de bani aferente lucrărilor pe care antreprenorul le-a efectuat pe loturile 1 și 2 a Drumului Strategic. Aceștia din urmă transmit instrucțiunile primite din partea președintelui CJ Vaslui către numiții Antohi Bogdan și Crețu Bogdan, lucrătorii din cadrul Direcției Tehnice delegați cu întocmirea acestei documentații pentru ca această documentație să fie efectuată cu celeritate. Numiților Caragață Valeriu și Toma Cătălin-Alexandru le revine și sarcina de a ține legătura cu supervizorul Emeric Koti și de a-l determina să efectueze cu celeritate documentele care sunt de competența lui pentru a se putea efectua cât mai rapid plata către SC Soragmin SRL.

La data de 11.07.2023 numitul CARAGAȚĂ Valeriu este contactat telefonic de BUZATU Dumitrurezultând că acesta din urmăeste mereu informat despre situația contractuală dintre CJ Vaslui și antreprenorul SC Soragmin SRL, respectiv dacă colectivul din cadrul CJ Vaslui, în frunte cu managerul de proiect Caragață Valeriu, a reușit să găsească o cale legală pentru a remite antreprenorului banii cuveniți privind reabilitarea drumului strategic din jud. Vaslui. Buzatu Dumitru exercită o presiune asupra numitului Caragață Valeriu pentru ca acesta să găsească o modalitate de a debloca cât mai rapid sumele de bani către SC Soragmin SRL.( **Băi, dar să le facă mai repede, futu-i Dumnezeirea mamii lor, astăzi și mâine, dimineață că... cred că treʼ să mă duc să-i bat într-o zi!**/ **... să mergem mai departe olecuțică!**)

La data de 12.07.2023, numitul **SAVIN Emil** este contactat telefonic de BUZATU Dumitru, pentru a-l aborda în legătura cu sumele de bani pe care acesta trebuie să le primească de la CJ Vaslui pentru lucrările de reparație și reabilitare executate de SC Soragmin SRL pe loturile 1 și 2 a Drumului Strategic Bârlad-Laza-Codăiești. Până în momentul în care Buzatu Dumitru și Savin Emil să abordeze în mod direct subiectul sumelor de bani pe care Sc Soragmin SRL trebuie să le primească de la CJ Vaslui, Buzatu Dumitru a tatonat starea și atitudinea interlocutorului, spunându-i că l-a sunat “**voiam să te sun că pur și simplu, voiam să văd ce faci, n-aveam ... ! Ești bine?/ Dacă e vreo treabă ceva, îmi spui tu, dar eu te-am sunat să văd ce faci!**. Ulterior deschiderii subiectului privind sumele de bani, Buzatu Dumitru i-a spus direct că se va ocupa personal de deblocarea sumelor de bani și că mai trebuie să vorbească aceste aspecte prin intermediul convorbirilor telefonice( **Dar mâine mă ocup eu de asta! Eu am crezut că ați terminat treaba! Eu te sunasem că.. !/**  **O termin eu, las-o, dă-i pace că am înțeles.. nu mai vorbim.. !** Voiam să văd ce faci că.. ! ). Această atitudine duplicitară semnifică faptul că Buzatu Dumitru i-a dat garanții numitului Savin Emil că se va ocupa personal de deblocarea sumelor de bani dar îi dă de înțeles că acest ajutor va trebui răsplătit. Imediat ce Buzatu Dumitru s-a asigurat că Savin Emil a înțeles mesajul pe care a dorit să-l transmită i-a cerut să nu mai vorbească amănunte prin intermediul convorbirilor telefonice, spunându-i că va trece și va vorbi personal cu acesta pe “malul bălții**”( Da, vin să stăm pe malul bălții oleacă și.. !).**

La data de 17.07.2023, 18.07.2023, 21.07.2023 numitul CARAGAȚĂ Valeriu este contactat telefonic de BUZATU Dumitruiar din cuprinsul acestor convorbiri telefonice rezultă că Buzatu Dumitru, președintele CJ Vaslui, manifestă un interes sporit față de plata sumelor de bani pe care antreprenorul SC Soragmin SRL trebuie să le încaseze de la autoritatea contractantă, CJ Vaslui, pentru lucrările efectuate pe loturile 1 și 2 din drumul strategic Bârlad-Laza-Codăești. Acesta exercită presiune asupra numitului Caragață Valeriu, pentru a debloca sumele de bani pe care antreprenorul trebuie să le încaseze. De asemenea Buzatu Dumitru nu-i oferă numitului Caragață Valeriu o explicație a presiunii pe care o exercită pentru ca acesta să urgenteze efectuarea documentației și a plății către antreprenor( **Bine, Vali, urmărește alea acolo și îmi comunici rapid vreau să se închidă povestea aia cu plățile acolo, din niște motive că dacă nu clarificăm acolo.,...dar nu pot să-ți spun acuma ce vroiam să-ți spun... că dacă nu clarificăm, s-ar putea să avem mari probleme din cauza evoluției situației dincolo la...executant.**). Se observă că Buzatu Dumitru se implică în deblocarea sumelor de bani către SC Soragmin SRL, așa cum i-a transmis lui Savin Emil.

La data de 26.07.2023 și 27.07.2023, numitul SAVIN Emil este contactat telefonic de BUZATU Dumitru care îi transmite că dorește să se vadă personal cu Savin Emil la locuința acestuia din localitatea Cârja, jud. Vaslui( **Dar vin eu mâine, ajung pe-acolo, îl iau pe BURUIANĂ și vin să stau oleacă pe baltă și mai vorbim, da?/ Hai! Hai că vin mâine că am o treabă cu tine să vorbesc și...!).**

La data de 27.07.2023, numitul SAVIN Emil ia legătura telefonic cu MIHĂILĂ Neculai (viceprimar Comuna Rebricea, județul Vaslui) iar din convorbirea telefonică rezultă că numitul Savin Emil resimte financiar faptul că CJ Vaslui prin Buzatu Dumitru nu-i decontează suma de bani aferentă lucrărilor executate la Drumul Strategic din jud. Vaslui și se arată nemulțumit pentru că această întârziere durează de aprox. 3 ani de zile. Această situație reprezintă un factor de presiune pentru Savin Emil din partea CJ Vaslui, în special din partea numitului Buzatu Dumitru.

La data de 10.08.2023, ora 12.21, numitul Caragață Valeriu este contactat telefonic de către numita Obreja Ana-Maria, secretara numitului Buzatu Dumitru, care îi transmite că a fost “căutat de șef și era urgent”, ceea ce reprezintă că președintele CJ Vaslui dorea să-i traseze noi sarcini pentru a urgenta întocmirea documentației decontului pentru SC Soragmin SRL.

La data de 10.08.2023, ora 15.49, numitul Toma Cătălin Alexandru este contactat telefonic de către numita Obreja Ana-Maria, secretara numitului Buzatu Dumitru, care îi transmite că este “invitat la șef”, ceea ce reprezintă că cel dintâi trebuie să meargă la cabinetul președintelui CJ Vaslui, unde i-a trasat sarcini pentru a urgenta întocmirea documentației decontului pentru SC Soragmin SRL.

Controlul exercitat zilnic de către numitul Buzatu Dumitru asupra managerilor proiectului Drumului Strategic evidențiază presiunea pe care acesta o exercită pentru a urgenta întocmirea documentației decontului pentru SC Soragmin SRL. Acest demers este unul de importanță deosebită pentru numitul Buzatu Dumitru deoarece se interesează zilnic de această procedură și dorește să fie informat de îndată de orice acțiune se întreprinde de funcționarii responsabili din cadrul CJ Vaslui.

La data **de 11.08.2023, ora 11.14**, numitul Caragață Valeriu este contactat telefonic de numitul Antohi Bogdan, funcționar în cadrul Direcției tehnice din cadrul CJ Vaslui și căruia îi sunt delegate atribuții privind întocmirea documentației decontului către SC Soragmin SRL. Cel din urmă îi transmite managerului proiectului faptul că a luat legătura cu Munteanu Monica, reprezentanta SC Soragmin SRL, iar aceasta a fost de acord cu sumele pe care CJ Vaslui le-a înaintat pentru a fi decontate, existând un diferend între părțile contractuale privind unele cheltuieli neeligibile.(**Voiam să vă zic că am transmis aia așa cum ați zis dumneavoastră, doamna MONICA m-a sunat, credeam că-i supărată pentru ce i-am scris dar nu, a zis că se conformează, bine că-s documentele în regulă, sumele sunt corecte**). Totodată Antohi Bogdan îi transmite lui Caragață Valeriu faptul că supervizorul Koti Emeric ar trebui să semneze anumite liste de cantități care sunt necesare finalizării decontului către antreprenor.

La data de **16.08.2023, ora 15.16**, **Toma Cătălin Alexandru** îl contactează telefonic pe numitul **Antohi Bogdan** și îi comunică că trebuie să urgenteze întocmirea documentației privind decontul sumei către SC Soragmin SRL( **Ai apucat să te bagi în ... scorbură?**) deoarece a primit reproșuri de la președintele CJ Vaslui că această documentație trebuie să ajungă mai rapid la Mircea Țuțuianu( **Că vezi dragă Doamne că mi s-a spus că trebuia să ajungă pe birou la MIRCEA dar MIRCEA n-are nimica pe birou la el și că nu știu mai ce și că nu știu mai cum)**  și că din cauza funcționarilor din cadrul Direcției Tehnice nu s-a efectuat plata către antreprenor( **că vezi dragă Doamne din cauza noastră nu se plătește la...la ăia! Înțelegi? Și de asta voiam... !). Numitul Antohi Bogdan resimte puternic presiunea care se exercită asupra lui privind urgentarea întocmirii acestei documentații, afirmând (Nu mai că nu mai îmi văd capul de treabă! Amețesc aici în birou!)**

La data de 18.08.2023 numitul Savin Emil a mers la biroul numitului Buzatu Dumitru din cadrul CJ Vaslui, ocazie cu care cel din urmă i-a dat garanții că a întreprins și va întreprinde toate diligențele pe lângă funcționarii din cadrul CJ Vaslui și pe lângă colaboratorii din cadrul proiectului Drumului Strategic din jud. Vaslui pentru ca antreprenorul SC Soragmin SR, administrat în fapt de Savin Emil, să i se deconteze suma aferentă lucrărilor efectuate pe lot 1 și 2 a drumului menționat mai sus( **EMIL, uite acuma mă doare capul, mor eu de draci, nu altceva. În fiecare zi am discutat cred că de două ori cu fiecare ... cheamă-i încoace, i-am chemat pe toți că am zis că băi, poate-s ... *(neinteligibil)*  și nu vor să.. !/ Mor de nervi, nu altceva! În fiecare zi, nu așa! Ieri te-am ... m-am întâlnit cu tine că ți-am spus, în toate zilele care am fost aici, aceeași chestie)**. Numitul Buzatu Dumitru este conștient de faptul că această sumă de bani trebuia decontată de mai multă vreme antreprenorului( **în mod normal, trebuia de multă vreme să nu mai fie nicio problemă. Noi am încheiat contractele, am... du-te dracu de-aici.. !** ). Buzatu Dumitru reiterează preocuparea privind această situație create( **Dar nu mă mai duce mintea ce să fac, frate, să rezolv problema .. !**) precum și presiunea pe care o exercită asupra funcționarilor din cadrul CJ Vaslui și asupra lui Emeric Koti pentru a întocmi documentația în urma căreia să se facă plata către antreprenorul SC Soragmin SRL**.( De ce crezi că i-am stresat pe ăștia? Băi dați-i drumul de-aici oleacă să... *(neinteligibil)* ! Imediat cum trece luna septembrie, dăm ce avem ceilalți și ... povestea aia și tot așa mai departe dar să trecem ... cel mai greu lucru, să trecem de pasul ăsta. Să vedem că eu am sunat vinerea trecută că așa a fost înțelegerea că-i ultima poveste și că rezolv. Bun! Luni-marți liber, miercuri i-am întrebat pe ăștia, joi i-am întrebat, azi e vineri, i-am luat din nou, după cum ai văzut...*(înjură)...*  mă duc eu la domnul KOTI acasă ca să le.. !**). Totodată Buzatu Dumitru a dorit să afle atitudinea lui Savin Emil față de problema creată, în condițiile în care SC Soragmin SRL trebuia să încaseze suma de aprox. 15.000.000 lei în cursul anului 2021. Buzatu Dumitru s-a convins că Savin Emil manifestă o atitudine umilă și supusă, fapt pentru care președintele CJ Vaslui i-a dat de înțeles celui din urmă că va accepta un procent din suma pe care CJ Vaslui o va deconta către SC Soragmin SRL, ceea ce explică implicarea activă a numitului Buzatu Dumitru în deblocarea acestei situații. Acest procent reprezintă 10% din suma decontată. În fapt numitul Buzatu Dumitru s-a convins din atitudinea numitului Savin Emil că acesta ar accepta să-i remită un procent de 10% din suma pe care CJ Vaslui o va deconta, după efectuarea plății. În fapt, numitul Buzatu Dumitru nu are atribuții legale privind întocmirea documentelor care stau la baza efectuării plății către antreprenorul SC Soragmin SRL, aceste atribuții revenind managerilor de proiect, respectiv numiții Caragață Valeriu și Toma Cătălin Alexandru. Buzatu Dumitru le trasează sarcini și exercită o presiune constantă pentru a urgenta îndeplinirea documentelor necesare efectuării plății, respectiv procedura de avizare a listelor de cantități și emiterea de către supervizor a CIP-urilor necesare emiterii facturilor de către antreprenor. Faptul că numitul Buzatu Dumitru este foarte vag în conversația pe care o are cu Savin Emil, inclusiv în detalierea acțiunilor pe care le întreprinde, întărește presupunerea rezonabilă că demersurile acestuia au un caracter ilicit.

Discuțiile redate au fost înregistrate audio-video conform mandatelor de supraveghere tehnică emise în prezenta cauză penală.

La data de 18.08.2023, în timpul cât Savin Emil se afla în biroul numitului Buzatu Dumitru din cadrul CJ Vaslui, acesta din urmă îl contactează telefonic pe Caragață Valeriu căruia îi trasează indicații clare, respectiv să ia legătura cu Emeric Koti, supervizorul de proiect și să-l convingă se semneze listele de cantități și să emite CIP-urile necesare pentru ca antreprenorul SC Soragmin SRL să poată emite facturile și să-i fie decontată suma de bani. (**Vezi unde-i supervizorul, băi prietene care-i problema, că am făcut toate astea de 70 de ori drumul ăsta, du-te, adă-l încoace! Le semnezi? Nu le semnezi? Când să le aștept aici ca să ...? Că turbez eu că în fiecare zi discut treaba asta și nu mai pot! Fii te rog drăguț și.. ! )**

În această modalitate Buzatu Dumitru urmărește să urgenteze procedurile pentru ca Sc Soragmin SRl condusă de Savin Emil să primească suma de apr. 13.000.000 lei și să primească de la acesta un procent de 10% din această sumă. Se observă faptul că numitul Buzatu Dumitru a identificat și sursele bugetare din care să achite suma de 13.000.000 lei către antreprenor dar procedura de emitere a CIP-urilor întârzie efectuarea plății.( **Că l-am chemat pe MIRCEA(Țuțuianu) acuma iar, eu am crezut că au ajuns la noi.. măi Mircea măi, avem banii, n-avem banii.. ! / avem bani, avem și din credite și din aia și din aia și din aia).**

Ulterior, tot la data de 18.08.2023, numitul BUZATU Dumitruîl contactează telefonic pe SAVIN Emil căruia îi dă indicații cum să procedeze pentru ca documentele privind plata pe care CJ Vaslui trebuie să o efectueze în favoarea SC Soragmin SRL să se realizeze mai rapid. Buzatu Dumitru utilizează un limbaj codat nedorind să discute deschis detaliile cu interlocutorul său, care cunoaște aspectele la care se referă acesta.

Prin sprijinul acordat de către numitul Buzatu Dumitru acesta dorește să-și arate disponibilitatea față de Savin Emil pentru ca cel din urmă să-i ofere un procent de 10% din suma pe care trebuie să o încaseze de la CJ Vaslui, instituția pe care o conduce Buzatu Dumitru. Faptul că numitul Buzatu Dumitru este foarte vag în convorbirile telefonice, inclusiv în detalierea acțiunilor pe care le întreprinde, întărește presupunerea rezonabilă că demersurile acestuia au un caracter ilicit.

La data de 18.08.2023, ora 16.08, Caragață Valeriu o contactează pe numita Iordan Mitica, funcționara CJ Valsui care are atribuții de verificare din punct de vedere economic a documentației întocmite de funcționarii din cadrul Direcției Tehnice a CJ Vaslui, căreia îi transmite că trebuie să urgenteze întocmirea documentației aferente decontului sumei către SC Soragmin SRL. Se observă așadar presiunea pe care numitul Buzatu Dumitru o exercită asupra numitului Caragață Valeriu, managerul proiectului Drumului Strategic, iar acesta din urmă transmite această presiune către ceilalți funcționari care au în atribuții întocmirea a diferite acte în documentația menționată

La data de 22.08.2023 numitul Toma Cătălin Alexandru îi solicită numitului Antohi Bogdan să o contactează pe numita Munteanu Monica, reprezentanta SC Soragmin SRL, și să-i solicite mai multe documente în original pentru a urgenta întocmirea documentației aferente decontului sumei de bani către SC Soragmin SRL. Se evidențiază presiunea pe care numitul Bzuatu Dumitru o exercită asupra numitului Toma Cătălin Alexandru, managerul tehnic al proiectului Drumului Strategic, iar acesta transmite această presiune asupra subalternilor săi în vederea urgentării procedurii de efectuare a plății către antreprenor.

La data de 25.08.2023, ora 09.15, numitul Toma Cătălin Alexandru este contactat telefonic de către numita Obreja Ana-Maria, secretara numitului Buzatu Dumitru, care îi transmite că este “invitat la șef”, ceea ce reprezintă că cel dintâi trebuie să meargă la cabinetul președintelui CJ Vaslui, unde i-a trasat sarcini pentru a urgenta întocmirea documentației decontului pentru SC Soragmin SRL.

La data de 25.08.2023, ora 09.54 și la ora 13.03 numitul Toma Cătălin Alexandru, managerul tehnic al proiectului Drumului Strategic, ia legătura telefonic cu Koti Emeric, supervizorul proiectului, respectând în acest fel sarcinile trasate anterior dă către Buzatu Dumitru, președintele CJ Vaslui, care i-a transmis că trebuie să-l determine pe Koti Emeric să efectueze documentele care cad în atribuțiile acestuia pentru a urgenta întocmirea documentației aferente decontului către SC Soragmin SRL. Numitul Koti Emeric afirmă că a mai avut o astfel de convorbire telefonică cu numitul Caragață Valeriu și era prezent și Buzatu Dumitru. Supervizorul a înțeles mesajul pe care a dorit să-l transmită numitul Toma Cătălin, că va da curs sarcinilor trasate de către președintele CJ Vaslui.

La data de 25.08.2023, ora 10.54, Buzatu Dumitru îl contactează telefonic pe numitul Caragață Valeriu, managerul proiectului Drumului Strategic, asupra căruia exercită presiune pentru ca funcționarii responsabili din cadrul Direcției Tehnice să urgenteze întocmirea documentației aferente decontului către SC Soragmin SRL.( **nu mai.. nu, nu mai știu ce să mai... ce să mai cred! Este .. ! Pi...a mamii ei de instituție și de tot dacă aici noi nu .. nu putem să-i controlăm pe ăștia. Nu știu ce se întâmplă!**) De asemenea Buzatu Dumitru îi trasează sarcini lui Caragață Valeriu de a-l contactat pe numitul Koti Emeric, supervizorul proiectului, și să-l convoace la sediul CJ Vaslui pentru a-l determina să emită urgent documentele necesare întocmirii documentației menționate.( **Îl chemi încoace ca să vorbesc eu cu el! Tu-i Dumnezeirea mamii lui de ungur prost! Mă mai aude cineva poate și mă mai dă la comisia asta anti-discriminare.. ! Da?**)

La data de 25.08.2023 Buzatu Dumitru îl contactează telefonic pe numitul Toma Cătălin Alexandru, managerul tehnic al proiectului Drumului Strategic, asupra căruia exercită presiuni de a urgenta întocmirea documentației aferente decontului sumei către SC Soragmin SRL, președintele CJ Vaslui abordând o atitudine ofensivă față de Toma Cătălin Alexandru**.( N-am primit semnalul! / Luni ajung la KOTI hârtiile! Atâta știu!/ Băi, dă-l în pi..a mă-sii de Koti, băi!).**

La data de 28.08.2023, ora 12.50, Obreja Ana-Maria, secretara numitului Buzatu Dumitru, îl contactează telefonic pe numitul Toma Cătălin Alexandru, managerul tehnic al proiectului Drumului Strategic, căruia îi transmite că dacă a ajuns Koti Emeric la CJ Vaslui trebuie să ajungă la președintele CJ Vaslui. Imediat, la ora 12.51 numitul Toma Cătălin Alexandru îl contactează pe numitul Koti Emeric căruia îi transmite că este așteptat de președintele CJ Vaslui iar supervizorul îi spune că a oprit la sediul SC Transmir SRL (respectiv la sediu SC Soragmin SRL). Numitul Koti Emeric anticipează că se vor face presiuni asupra lui din partea numitului Buzatu Dumitru pentru a urgenta întocmirea documentației aferente decontului sumei de bani către SC Soragmin SRL**.(** **Îmi iau o agendă ceva sau îmi dau pantalonii jos înainte?).** La aceeași data, la ora 13.35, în urma discuției pe acre numitul Koti Emeric a avut-o cu numitul Buzatu Dumitru la sediul CJ Vaslui, cel dintâi îi solicit lui Toma Cătălin Alexandru biroul său pentru a întocmi niște documente, conform sarcinilor trasate de Buzatu Dumitru.

La data de 29.08.2023, la ora 10:15:01**,** numitul BUZATU Dumitru ia legătura telefonic cu TOMA Cătălin Alexandru căruia îi trasează indicații clare, respectiv să ia legătura cu Emeric Koti, supervizorul de proiect și să-l convingă semneze listele de cantități și să emite CIP-urile necesare pentru ca antreprenorul SC Soragmin SRL să poată emite facturile și să-i fie decontată suma de bani. În această modalitate Buzatu Dumitru urmărește să urgenteze procedurile pentru ca SC Soragmin SRL condusă de Savin Emil să primească suma de bani restantă și să primească ulterior de la antreprenor un procent de 10% din această sumă. Se observă faptul că numitul Buzatu Dumitru a identificat și sursele bugetare din care să achite suma restantă către antreprenor dar procedura de emitere a CIP-urilor întârzie efectuarea plății.

La data de 01.09.2023. ora 13.47 Buzatu Dumitru îl contactează pe Țuțuianu Mircea și-l întreabă dacă a ajuns la el documenția aferentă decontului sumei de bani către SC Soragmin SRL. Mircea Țuțuianu îi răspunde că încă nu a ajuns documentația la el iar Buzatu Dumitru nu-și poate explica întârziere funcționarilor din cadrul Direcției Tehnice.( **Băi, cred că nu-s sănătoși! Cineva acolo îi.. le face ceva, le pune în cafea, le pune ... !).** La aceeași dată**,** la ora 14.43Țuțuianu Mircea îl contactează pe numitul Buzatu Dumitru și îi comunică faptul că a verificat stadiul documentației și că așteaptă facturile de la antreprenorul SC Soragmin SRL pentru ca apoi să întocmească referatele de plată și să deconteze suma de bani.( **documentele spun colegii că sunt finalizate, îs trimise CIP-urile către constructori ca să facă facturile. Suntem în așteptarea facturilor ca să întocmească referatele de plată și să le dăm drumul!**). Ulterior, la ora 19.08 numitul Buzatu Dumitru îl contactează pe numitul Savin Emil căruia îi transmite să trimită mai rapid facturile, afirmând din nou implicarea sa în urgentarea procedurii de întocmire a documentației aferente decontului sumei de bani către SC Soragmin SRL**( Am murit vineri cu nebunii ăștia că treʼ să-i urmăresc ca pe.. știi, ca pe iepuri, nu alta. Știi?**).

La data de 06.09.2023 numitul Buzatu Dumitru îl contactează pe numitul Țuțuianu Mircea căruia îi solicită să-i comunice stadiul documentației menționate anterior( **MIRCEA.. ăh.. dar zi-mi o chestiune: au ajuns chestiile alea la tine de la .. LOTUL 1, 2, 5 câte ai făcut..?**). Țuțuianu Mircea îi transmite că încă nu au ajuns documentele la el iar Buzatu Dumitru are o reacție de dezaprobare șu supărare.( O parte. Mai așteptau două documente .. !/ Doamne!). Aceste aspecte denotă presiunea pe care Buzatu Dumitru o pune asupra funcționarilor din cadrul CJ Vaslui pentru a urgenta întocmirea documentației decontului sumei de bani către antreprenor precum și implicarea totală a președintelui CJ Vaslui în această problemă.

La data de 07.09.2023 numitul Savin Emil a mers la biroul numitului Buzatu Dumitru, din incinta CJ Vaslui, unde au purtat o discuție pe tema deblocării sumei de bani pe care CJ Vaslui, în calitate de autoritate contractantă, trebuie să o deconteze către antreprenorul SC Soragmin SRL, administrat în fapt de Savin Emil.

În cadrul discuției Buzatu Dumitru a reafirmat sprijinul pe care-l acordă numitului Savin Emil pentru decontarea sumei, în cuantum de apr. 15.000.000 lei, afirmând că “**de fiecare act l-am tras cu dinții de la dânșii**”. Acest aspect evidențiază implicarea totală a numitului Buzatu Dumitru în rezolvarea acestei situații, în condițiile în care acesta nu are o calitate oficială în derularea acestui proiect. În acest sens, responsabilii acestui proiect sunt Caragață Valeriu, managerul de proiect, și Toma Cătălin Alexandru, managerul tehnic al proiectului- ambii funcționari publici în cadrul CJ Vaslui împreună cu Emeric Koti, supervizorul proiectului. Buzatu Dumitru i-a transmis lui Savin Emil că l-a chemat pe supervizor pentru a semna documentele necesare în vederea decontării sumelor de bani către antreprenor. În acest sens Buzatu Dumitru l-a chemat pe Emeric Koti la CJ Vaslui, unde “**l-a frecat, l-a speriat, i-a dat de toate”**. Totodată Buzatu Dumitru îl liniștește pe Savin Emil în privința supervizorului Koti Emeric, afirmând că pe viitor “**Nu mai apucă el să facă de-astea, puiule! Nu mai apucă, că i-am spus eu lui care-I treaba**”.

Savin Emil încearcă să-i explice numitului Buzatu Dumitru faptul că a făcut toate documentele pe care i le-au cerut responsabilii din partea CJ Vaslui dar tot nu i s-au deblocat sumele de bani, moment în care cel din urmă îi transmite faptul că nu trebuie întocmite alte documente, că documentele inițiale sunt cele utile decontării ” **Numai acelea, măi! Acelea, măi! Acelea sunt, măi! Nu sunt altele nici... niciodată nu sunt altele!”**

Deși Buzatu Dumitru nu are o calitate oficială în derularea acestui contract dar acesta trebuie să aprobe documentele justificative privind plată din partea CJ Vaslui către SC Soragmin SRL, se observă să președintele CJ Vaslui are o implicare totală în derularea procedurii de întocmire a documentației aferente decontului sumei de bani și în fapt acesta coordonează întreaga activitate a funcționarilor din cadrul CJ Vaslui dar și a supervizorului, nimeni neefectuând niciun document fără încuviințarea numitului Buzatu Dumitru ”**băi tot ce am făcut până când nu i-am rezolvat eu pas cu pas cu toate treburile astea, unul măi, n-a mișcat! Băi atâția oameni, le luați și banii, le luați și treburi, unul n-a mișcat!”.**

Atitudinea numitului Buzatu Dumitru este una autoritară față de funcționarii subordonați din cadrul CJ Vaslui dar și față de antreprenorii care se află în relații contractuale cu CJ Vaslui iar acțiunile demarcate de către responsabilii proiectului Drumului Strategic Județean sunt identificate cu propriile acțiuni ale președintelui CJ Vaslui, inclusiv procedura de decontare a sumei de bani către SC Soragmin SRL ”**Acuma urmăresc să termin acuma și-ți dau...deci...nu există...azi-mâine, asta, dau drumul!/ Cel mai târziu ar putea fi luni, dar dacă nu....mâine...! ”.**

Buzatu Dumitru îl invită pe Savin Emil să poarte această discuție departe de alte persoane care se aflau în biroul lui ”**pleacă mai încoace! Asta era problema?”,** asigurându-l că va rezolva această problemă ”**acuma să vedem cum..! ..știu eu..!”**

Faptul că numitul Buzatu Dumitru este foarte vag în conversațiile pe care le poartă cu Savin Emil , inclusiv în detalierea acțiunilor pe care le întreprinde, întărește presupunerea rezonabilă că demersurile acestuia au un caracter ilicit.

Implicarea numitului Buzatu Dumitru în procedura de decontare în regim de urgență a sumelor de bani către SC Soragmin SRL este mult prea evidentă, ceea ce indică faptul că președintele CJ Vaslui ar putea urmări obținerea unor foloase de natură patrimonială în schimbul implicării sale pentru obținerea cu celeritate de către antreprenorul SC Soaragmin SRL, administrat în fapt de Savin Emil, de la autoritatea contractantă CJ Vaslui, instituție pe care Buzatu Dumitru o conduce.

Discuțiile redate au fost înregistrate audio-video conform mandatelor de supraveghere tehnică emise în prezenta cauză penală.

La data de 11.09.2023, ora 15.13, numitul Buzatu Dumitru îl contactează pe numitul Țuțuianu Mircea, rezultând din această convorbire telefonică faptul că unul dintre funcționarii responsabili din cadrul Direcției Economice este numitul Țuțuianu Mircea, căruia președintele CJ Vaslui îi solicită să-i comunice stadiul procedurii întocmirii documentației aferente decontului către SC Soragmin SRL. Buzatu Dumitru se arată nemulțumit de faptul că funcționarii din cadrul Direcției Tehnice nu reușesc să finalizeze documentele care revin atribuțiilor acestora pentru a putea fi înaintate către Direcția Economică și să fie efectuată plata către SC Soargmin SRL.( **Nu se poate! Nu se poate să trecem în luna noiembrie cu chestia asta! Să vină încoace! Spune-i că i-am invitat pe toți!** ) Atitudinea numitului Buzatu Dumitru este una autoritară și nu acceptă nicio scuză pentru eventualele întârzieri care ar putea duce la decalarea efectuării plății către SC Soragmin SRL. Numitul Țuțuianu Mircea este funcționarul din cadrul CJ Vaslui care ar trebui să trimită ordinele de plată spre decontare în favoarea CJ Vaslui. Din atitudinea acestuia rezultă că Buzatu Dumitru i-a dat instrucțiuni ca plata să se efectueze cât mai rapid dar acesta trebuie să aștepte documentația aferentă plății acre trebuie întocmită de către funcționarii din cadrul Direcției Tehnice și de către supervizorul Emeric Koti.

La data de 13.09.2023, ora 10.51, numitul Toma Cătălin Alexandru îl contactează pe numitul Crețu Bogdan și îi cere detalii despre o ședință din data de 12.09.2023 la care a participat împreună cu Caragață Valeriu în biroul președintelui CJ Vaslui. Concluzia numitului Crețu Bogdan a fost aceea că Buzatu Dumitru i-a transmis să rezolve cazul( **de-abia că m-a luat și a zis că azi să rezolv cazul.**)

La data de 13.09.2023, ora 13.12, numitul Buzatu Dumitru îl contactează pe numitul Toma Cătălin-Alexandru, managerul tehnic al proiectului Drumului Strategic, la adresa căruia utilizează un ton imperativ și îi dispune ca documentația privind decontul către SC Soragmin SRL să se efectueze urgent, respectiv să ajungă documentația în posesia numitului Țuțuianu Mircea, care o așteaptă pentru a face plata.( **Băi, ați terminat cu alea, măi, cu .. cu TRANSMIR-ul?/ Du-te și te interesează și să le văd la MIRCEA, până ce ajunge MIRCEA în birou să fie acolo! )** Toma Cătălin Alexandru se conformează și nu poate da nicio replică numitului Buzatu Dumitru care utilizează un ton imperativ.( **Da! Da! Da! Da! DA! Am înțeles! Am înțeles!**).

La data de 13.09.2023, ora 13.15, urmare a presiunii exercitate de Buzatu Dumitru asupra sa, numitul Toma Cătălin Alexandru îl contactează pe numitul Antohi Bogdan cerându-i detalii despre stadiul documentației aferente decontului către SC Soragmin SRL.( **N-au mai plecat de la noi căcaturile alea de hârtii pentru agitația aia de la 1 și 2?/** **Nu arde cu nimica, tocmai am fost întrebat dacă.. în ce stadiu sunt și eu am spus că de la mine au plecat și de asta... ziceam...!**). Numitul Antohi Bogdan îi comunică că documentația este aproape gata și că se simte hărțuit( **Dar nu găsesc ... nu găsesc un moment de liniște pentru că sunt hărțuit din toate direcțiile și nu mai reușesc ... !** ), aspect care denotă că presiunea exercitată de Buzatu Dumitru este resimțită de toată lumea.

La data de 13.09.2023, ora 15.58, numitul Buzatu Dumitru îl contactează pe numitul Caragață Valeriu, managerul al proiectului Drumului Strategic, asupra căruia președintele CJ Vaslui exercită presiuni pentru a se implica și să urgenteze întocmirea documentației aferente decontului către SC Soragmin SRL. Buzatu Dumitru îi trasează un termen limită lui Caragață Valeriu, respectiv data de 14.09.2023 ora 09.00 până când întreaga documentație trebuie să ajungă la Mircea Țuțuianu, care trebuie să trimită ordinele de plată spre decont la trezorerie.( **Futu-i Dumnezeirea mă-sii de treabă astăzi și mâine dimineață, știi? Așa spune-le.. ! Nu mai ..cu calm, măi, a zis că mâine la ora 9 el vine să vadă acolo că treʼ să semnez referatele. Nu?)** ) Rezultă că Mircea Țuțuianu a primit instrucțiuni clare din partea numitului Buzatu Dumitru pentru a urgenta efectuarea plății îndată ce primește documentele de la funcționarii Direcției Tehnice.

La data de 13.09.2023, ora 16.20, Caragață Valeriu, urmare a presiunilor exercitate de Buzatu Dumitru la adresa sa, ia legătura telefonic cu numitul Antohi Bogdan, care îi comunică că întreaga documentație se află la numita Iordan Mitica care trebuie să o scaneze și să o încarce în aplicația digitală. ConectX.

La data de 13.09.2023, ora 16.20, numitul Buzatu Dumitru este contactat de Caragață Valeriu care îi transmite că întreaga documentație se află la numita Iordan Mitica, funcționară în cadrul Direcției Economice din cadrul CJ Vaslui, care va încărca până la data de 14.09.2023 toată documentația pe platforma ConectX.

La data de 14.09.2023, ora 09.35, numitul Buzatu Dumitruo contactează pe numita Obreja Ana-Maria și îi solicită să verifice în aplicația ConectX dacă documentația a ajuns la Mircea Țuțuianu care trebuie să emită ordinele de plată.(**Vezi dacă sunt alea de la MIRCEA pentru știi tu ce discuții aveam!**) Se observă persuasiunea președintelui CJ Vaslui de a verifica stadiul documentației având în vedere că la data de 13.09.2023 a stabilit termen limită de terminare a acestei documentații la data de 14.09.2023, ora 09.30.( **Deci, fă-mi alea... vezi repede, uită-te te rog în calculator!**)

La data de 14.09.2023, ora 09.01 numitul Caragață Valeriu o convoacă pe numita Iordan Mitica pentru a avea o discuție cu aceasta și cu numitul Crețu Bogdan pentru a urgenta întocmirea documentației aferente decontului către SC Soragmin SRL.

La data de 14.09.2023, ora 09.57, numitul Caragață Valeriuîl contactează pe Crețu Bogdan și îl convoacă în biroul lui, unde îl așteaptă împreună cu numita Iordan Mitica. Acest aspect denotă că presiunea exercitată de Buzatu Dumitru l-a determinat pe Caragață Valeriu să urgenteze întocmirea documentației aferente decontului către SC Soragmin SRL. (**Salut! Poți să vii un pic până la mine, că-s cu doamna MITICA?)**

La data de 14.09.2023, ora 12.18, numita Obreja Ana-Maria îl contactează telefonic pe numitul Buruiană Ioan căruia îi comunică printr-un limbaj codat faptul că Buzatu Dumitru dorește să se vadă cu acesta pentru a discuta unele aspect personale.( **Nu! Voiam să văd ce faceți! Bine, sănătos?/ Ah! Bine, sănătos! Gata, când .. !/ Da, dăm un semnal când ajungem! Bine**)

La data de 14.09.2023, ora 13.29, numitul Buzatu Dumitru îl contactează pe Țuțuianu Mircea, rezultând faptul că Buzatu Dumitru este foarte interesat de efectuarea plății către SC Soragmin SRL și nu mai acceptă întârzieri. Atitudinea acestuia este una exasperată, deoarece îi transmite lui Mircea Țuțuianu că ar trebui să folosească pistolul pentru ca funcționarii din cadrul Direcției Tehnice să urgenteze întocmirea documentației care trebuie să ajungă la Mircea Țuțuianu, persoana care trebuie să emită ordinele de plată**.( Am zis că să vorbesc întâi cu tine că am uitat revolverul acasă).** Mircea Țuțuianu îi transmite lui Buzatu Dumitru că au ajuns în posesia sa prin intermediul platformei ConectX documentația aferentă decontului iar la data de 15.09.2023 va face plățile către SC Soragmin SRL. **( Le-am primit acuʼ o oră, totul, prin *ConectX* și referate și tot, situații de lucrări, tot/ Și mâine facem plăți! ).**

La data de 15.09.2023, ora 09.57, numitul Buzatu Dumitru îl contactează pe Țuțuianu Mircea pentru a verifica dacă plată s-a efectuat către SC Soragmin SRL, utilizând expresia dacă are satisfacția de a auzi ce dorește( **Am satisfacția să aud?**), respectiv îndeplinirea sarcinilor trasate de acesta și pentru care a insistat atât de mult. Mircea Țuțuianu îi transmite că s-a efectuat plata și că a transmis ordinele de plată către Trezorerie, aspect ce denotă că Buzatu Dumitru dorește să cunoască fiecare acțiune a funcționarilor din cadrul CJ Vaslui.  
( **Ca întotdeauna, că s-a rezolvat!)** Acesta manifestă un control absolut asupra funcționarilor CJ Vaslui, recunoscând singur acest aspect precum și presiunea pe care o pune asupra acestora privind urgentarea întocmirii documentației aferente decontului către SC Soragmin SRL.

La data de 15.09.2023 CJ Vaslui a efectuat către SC Soragmin SRL plata sumei de **12.337.087** lei aferentă lucrărilor efectuate pe lot 1 și 2 a Drumului Strategic județean Bârlad - Laza - Codăești (DJ 245, DJ245M, DJ247, DJ246).

La data de 18.09.2023**,**  Buruiană Ioan ia legătura telefonic cu numitul Savin Emil căruia îi transmite că ar dori să vină la pescuit împreună cu Buzatu Dumitru la ferma acestuia din localitatea Cârja. Totodată Buruiană Ioan i-a transmis că Buzatu Dumitru are o treabă cu acesta( **Dar tu ziceai că ai treabă cu el, nu?** ) și au stabilit că la data de 22.03.2023 Savin Emil îi va primi pe aceștia pe lacul fermei sale din loc. Cârja. Acțiunea numitului Buruiană Ioan este aceea a unui mesager din partea numitului Buzatu Dumitru care dorește să-i fie remis un procent de 10% din suma pe care CJ Vaslui a decontat-o către SC Soragmin SRL.

Faptul că numitul Buzatu Dumitru este foarte vag în conversațiile pe care le poartă cu Savin Emil, inclusiv în detalierea acțiunilor pe care le întreprinde, întărește presupunerea rezonabilă că demersurile acestuia de a obține sume de bani de la Savin Emil au caracter ilicit.

Implicarea numitului Buzatu Dumitru în procedura de decontare în regim de urgență a sumelor de bani către SC Soragmin SRL este mult prea evidentă, ceea ce indică faptul că președintele CJ Vaslui ar putea urmări obținerea unor foloase de natură patrimonială în schimbul implicării sale pentru urgentarea întocmirii documentației aferente decontului sumei de bani către SC Soragmin SRL dar și pentru ca președintele CJ Vaslui să aprobe plata sumei restante.

Se observă faptul că numitul Buzatu Dumitru, președintele CJ Vaslui, este cel care trasează sarcini și coordonează activitatea numiților Caragață Valeriu și Toma Cătălin, managerii proiectului privind Drumul Strategic Bârlad-Laza-Codăești( DJ245, DJ245M, DJ247, DJ246). Aceștia resimt presiunile exercitate de președintele CJ Vaslui asupra lor și urgentează întocmirea unor acte de către diverși funcționari din cadrul CJ Vaslui sau transmit de îndată sarcinile trasate de Buzatu Dumitru supervizorului Koti Emeric pentru ca acesta să întocmească documentele care cad în atribuțiile sale. Toate aceste acțiuni au ca scop urgentarea întocmirii documentației aferente decontului sumei de bani către SC Soragmin SRL, plată care trebuie procesată de către numitul Țuțuianu Mircea, asupra căruia Buzatu Dumitru exercită presiuni în acest sens.

Se observă discrepanță de atitudine manifestată de către reprezentanții CJ Vaslui, pe fondul deteriorării relației dintre Dumitru Buzatu, președintele CJ Vaslui, și Savin Emil, administratorul în fapt a SC Soragmin SRL, din perioada 2021-2022 și din a doua parte a anului 2023. Dacă în perioada 2021-2022 când SC Soragmin SRL a întrerupt activitatea pe lot 1 și 2 a Drumului strategic județean Bârlad - Laza - Codăești (DJ 245, DJ245M, DJ247, DJ246), reprezentanții CJ Vaslui, inclusiv Buzatu Dumitru, au manifestat o atitudine pasivă, de nepăsare a situației contractuale cu SC Soragmin SRL privind obiectivul de investiție a Drumului Strategic, iar în a două parte a anului 2023 se observă că Dumitru Buzatu manifestă un interes major ca CJ Vaslui să deconteze antreprenorului sumele de bani pe care le datora din cursul anului 2021.

Aceste concluzii se desprind și din aspectele relatate de colaboratorul cu identitate reală, acesta oferind o imagine reală a modalității de acțiune a președintelui Consiliului județean Vaslui:

(…)Menționez că îmi desfășor activitatea în domeniul construirii și reabilitării infrastructurii rutiere de mai mulți ani, cu precădere în jud. Vaslui. Precizez că de mai mulți ani sunt în topul constructorilor în domeniul infrastructurii rutiere din jud. Vaslui. În toată această perioadă am luat contact cu majoritatea antreprenorilor din jud. Vaslui care își desfășoară activitatea în domeniul menționat anterior. Am aflat de la diverse persoane care activează în acest domeniu faptul că numitul Buzatu Dumitru, președintele CJ Vaslui, pretinde și primește un procent de minim 10% al contravalorii lucrărilor pe care le încredințează diverșilor antreprenori privind infrastructura rutieră din jud. Vaslui. De asemenea, din atitudinea și modalitatea în care se desfășoară procedurile de atribuire a diverselor contracte privind infrastructura rutieră din jud. Vaslui, a rezultat că Buzatu Dumitru este cel care coordonează și supraveghează ca aceste lucrări să fie acordate antreprenorilor pe care îi agreează. Precizez că de câțiva ani de zile mă simt persecutat de conducerea CJ Vaslui, în special de Dumitru Buzatu, prin faptul că mi se pun piedici în procedurile de atribuire a diverse contracte. Majoritatea contractelor pe care le-am câștigat în jud. Vaslui în ultimii ani au fost urmare a unor diferende soluționate de către CNSC în favoarea firmelor pe care le reprezint.

Din ceea ce cunosc Buzatu Dumitru se înțelege anterior cu antreprenorii anunțându-i că urmează ca CJ Vaslui sau instituțiile subordonate( UAT-uri sau LDP) să scoată la licitație diverse sectoare de drum din jud. Vaslui care necesită a fi construite sau reabilitate. Prin intervențiile numitului Buzatu Dumitru, respectiv a influenței pe care acesta o are asupra tuturor instituțiilor din jud. Vaslui, reușește să împiedice alți antreprenori să câștige licitațiile( prin descalificări sau impunerea unor criterii tehnice în caietele de sarcini pe care le îndeplinesc doar antreprenorii agreați). După ce autoritățile contractante fac plățile în contul antreprenorilor pentru lucrările executate pe sectoarele de drum scoase la licitație, Buzatu Dumitru le dă de înțeles, indirect, prin intermediul unor persoane de încredere lui, că trebuie să-i remită un procent de minim 10% din valoarea sumei decontate. Una dintre aceste persoane este numitul Buruiană Ioan poreclit Buru, fost angajat al DGASPC Vaslui, pe care-l trimite la reprezentanții antreprenorilor să stabilească detaliile întâlnirii unde Buzatu Dumitru urmează să primească sumele de bani drept mită. Precizez că aceste sume de bani se dau doar cash, în principiu în lei. Din ceea ce cunosc numitul Buruiană Ioan nu discută în mod direct detaliile cu antreprenorii deoarece aceștia cunosc scopul pentru care numitul Buruiană Ioan îi contactează, respectiv să se întâlnească “întâmplător” sau într-un loc de recreere cu numitul Buzatu Dumitru unde acesta din urmă primește sume de bani drept mită. Am aflat că Buzatu Dumitru dar și Buruiană Ioan sunt precauți în atitudine și nu discută detaliile decât personal.

Precizez că începând cu luna mai 2023 am fost contactat de mai multe ori de Buzatu Dumitru care mi-a promis că se va implica în diferendul pe care societatea pe care o reprezint îl are cu autoritatea contractatntă CJ Vaslui privind decontarea unei sume de bani pentru lucrările pe care le-am efectuat pe lot 1 și 2 a Drumului Strategic din jud. Vaslui. Menționez că CJ Vaslui a întârziat plată timp de aprx. 2 ani de zile fără justificare. Buzatu Dumitru a început să mă contacteze mai des și să-mi explice diligențele pe care le-a făcut pentru a-mi debloca suma de bani, aprx. 13.000.000-15.000.000 lei. Acesta mi-a spus în perioada mai-septembrie 2023 că a întreprins diligențe pe lângă funcționarii competenți din cadrul CJ Vaslui, Caragață Valeriu și Toma Cătălin, dar și pe lângă Koti, managerul de proiect, pentru a urgenta întocmirea documentației care a stat la baza decontării sumei de bani către SC Soragmin SRL. Precizez că m-am întâlnit în perioada mai-septembrie 2023 de mai multe ori cu numitul Buzatu Dumitru, respectiv la CJ Vaslui sau la Primăria Ștefan cel Mare, unde acesta mi-a spus că mai întâi trebuie “să mă rezolve cu banii” și apoi vom mai vorbi și “că va veni ulterior la baltă, la un pescuit, la un pahar de vin”. Prin acțiunile sale numitul Buzatu Dumitru mi-a dat de înțeles că acesta pretinde un procent de minim 10% din suma pe care CJ Vaslui urmează să o deconteze către SC Soragmin SRL ca urmare a întervențiilor sale, urmând să vină la ferma mea din localitatea Cârja, unde dețin și un lac de agrement. Acesta mi-a spus în perioada mai-septembrie 2023 de mai multe ori că va veni “la pescuit la mine”, înțelegând că dorește să discute aspect legate de efectuarea plății. A fost o data și m-a asigurat din nou că va întreprinde diligențe să facă plata și apoi va veni să stăm de vorbă. Menționez că Buzatu Dumitru îmi spunea mereu că va face plata, înțelegând că acesta este cel care coordonează întreaga activitate în cadrul CJ Vaslui. De asemenea am observat că din momentul în care acesta mi-a spus că se va implica în efectuarea plății, funcționarii din CJ Vaslui responsabili cu efectuarea plății au făcut demersurile aceste acțiuni deși timp de cel puțin doi ani de zile nu au făcut nimic în această privință. Suma pe care trebuie să o primesc de la CJ Vaslui este una mare iar faptul că CJ Vaslui nu a decontat această sumă a pus o mare presiune pe mine și societățile mele, fiind foarte aproape de a declara falimentul acestora deoarece nu mai aveam surse de finanțare. În urma interacțiunii cu Buzatu Dumitru, a dinamicii evenimentelor și a demersurilor întreprinse de acesta mi-am dat seama că fără intervenția președintelui CJ Vaslui decontarea sumei de bani, restantă de mai mulți ani, nu ar fi posibilă. Numitul Buzatu Dumitru mi-a transmis de mai multe ori că CJ Vaslui va efectua cît de curând decontarea sumei de bani restante față de SC Soragmin SRL. În cele din urmă, la mijlocul lunii septembrie 2023, CJ Vaslui a decontat către SC Soargmin SRL suma de bani aferentă lucrărilor de pe lot 1 și 2 a Drumului Strategic.

La data de 18.09.2023 Buruiană Ioan m-a contactat telefonic și mi-a transmis că ar dori să vină la pescuit împreună cu Buzatu Dumitru la ferma mea din localitatea Cârja. Totodată Buruiană Ioan mi-a transmis că Buzatu Dumitru are o treabă cu mine și am stabilit că la data de 22.03.2023 îi voi primi pe aceștia pe lacul fermei mele din loc. Cârja.

Acțiunea numitului Buruiană Ioan mi-au dat de înțeles că cel dintâi este un mesager trimis de Buzatu Dumitru și că acesta dorește să-i remit un procent de 10% din suma pe care CJ Vaslui a decontat-o către SC Soragmin SRL.(…)

În ziua de 22.09.2023, conform discuțiilor anterioare cu colaboratorul cu identitate reală SAVIN Emil, numitul BURUIANĂ Ioan, însoțit de către numitul CAZACU Eduard a ajuns în jurul orelor 7.30 la Ferma Cârja ce aparține colaboratorului. Ulterior, numitul BURUIANĂ Ioan a intermediat întâlnirea între colaborator și BUZATU Dumitru așa cum reiese din discuțiile telefonice ce fac obiectul unor procese-verbale de redare atașate la dosarul cauzei.

Având în vedere faptul că în acea zi colaboratorul cu identitate reală urma să se întâlnească cu BUZATU Dumitru, având în vedere și prevederile ordonanței de autorizare a colaboratorului cu identitate reală SAVIN Emil, organele de urmărire penală au pus la dispoziția colaboratorului o geantă maro cu suma de 1.250.000 lei compusă din 2.500 de bancnote cu cupiura de 500 lei.

Astfel, la data de **22.09.2023**, la ora **13:46:38** numitul **BURUIANA Ioan** ia legătura cu **SAVIN Emil**, confirmându-i acestuia **Hai că-l sun pe șef acum.**

La data de 22.09.2023, la ora 13:48:05 numitul **BURUIANA Ioan** ia legătura cu **BUZATU Dumitru,** afirmând **Da, a întrebat și EMIL că vrea să vină cu puiul. Veniți încoace acuma?** numitul BUZATU Dumitru răspunzând - **Am să vin eu ca să vă învăț cum să faceți!**

Ulterior, la data de 22.09.2023, la ora 14:17:46, numitul BURUIANA Ioan ia legătura cu SAVIN Emil transmițându-i **Da, Emile, gata! A zis c-a plecat! Nu l-am întrebat de unde, am zis că ajungeți într-o oră, a zis că „da”. Hai!,**

**În ziua de 22.09.2023**, la ora **15:25:09,** numitul **BUZATU Dumitru** ia legătura cu **BURUIANĂ Ioan**, discuțiile celor doi reliefând faptul că interesul numitului BUZATU Dumitru nu era legat de pescuit ci de întâlnirea cu SAVIN Emil: **BUZATU Dumitru**: - **Ai pescuit ceva?** BURUIANĂ Ioan : - Am prins câte un pește toți! **BUZATU Dumitru**: - **Altceva … decât pește?**BURUIANĂ Ioan : - Altceva n-am prins! Încă n-am pescuit! Altceva n-am pescuit! **BUZATU Dumitru**: - **Hai că vin și eu până la voi acolo să văd!** BURUIANĂ Ioan : - Hai! Hai!**BUZATU Dumitru**: - **Aranjați acolo, când vin eu să se prindă peștele ca lumea! Nu mai umblați cu prostii!** BURUIANĂ Ioan : - Deja am aranjat, le-am dat tot ce le trebuia, a făcut cerere scrisă, referat tot, gata! **BUZATU Dumitru**: - … când vin … vin, pescuiesc 5 minute și plec! BURUIANĂ Ioan : - Gata! Da! Da! Dar cât durează ca să-i spun lui EMIL să vină cu mâncarea caldă? **BUZATU Dumitru**: - Acuma vin! Acuma ajung! BURUIANĂ Ioan : - Acuma ajungeți?

**BUZATU Dumitru**: - Acuma, vin acum, da.

În aceiași zi, după sosirea inculpatului BUZATU Dumitru la Ferma Cârja acesta a luat masa alături de SAVIN Emil, BURUIANĂ Ioan, OBREJA Ana Maria și CAZACU Eduard, ulterior BUZATU Dumitru având o scurtă discuție singur cu SAVIN Emil, în cuprinsul acesteia colaboratorul cu identitate reală remițându-i președintelui CJ Vaslui geanta cu suma de 1.250.000 lei pusă la dispoziție de organele de urmărire penală. Numitul BUZATU Dumitru a preluat geanta și a așezat-o în portbagajul autoturismului DACIA DUSTER cu nr. VS11WAT.

Aceste aspecte au fost surprinse video de către ofițerii de poliție judiciară ai DGA care au pus în executare măsuri de supraveghere tehnică autorizate în cauză, din procesul-verbal întocmit de către aceștia reieșind în esență următoarele:

(….) La orele 17.15, SAVIN EMIL și BUZATU DUMITRU s-au ridicat de la masă și s-au deplasat către autoturismele marca Lexus și marca Dacia Duster. BUZATU DUMITRU a mers la portbagajul Daciei Duster, iar SAVIN EMIL la autoturismul Lexus, unde a deschis ușa stânga spate și a luat de pe banchetă o geantă maro pusă la dispoziție de către Direcția Națională Anticorupție, în care se afla suma de 1.250.000 de lei. BUZATU DUMITRU a deschis portbagajul Daciei Duster, SAVIN EMIL a mers către el, i-a întins geanta cu banii, BUZATU DUMITRU a luat-o, a pus-o în portbagaj, după care l-a închis. Cei doi au purtat o convorbire scurtă în timpul dării/luării genții cu bani și apoi s-au deplasat împreună către masa din foișor unde se aflau celelalte persoane.(…)









Ulterior, la data de 22.09.2023, în jurul orelor 19.12, autoturismul DACIA DUSTER cu nr. de înmatriculare VS11WAT utilizat de către Consiliul Județean Vaslui a fost oprit la ieșirea din ferma Cârja, în autoturism fiind identificat numitul BUZATU Dumitru însoțit de un conducător auto angajat al Consiliului Județean Vaslui. Procedând la efectuarea percheziției auto, în portbagajul autoturismului, în partea stângă, a fost identificată o geantă de culoare maro, după cercetarea acesteia putându-se constata faptul că în această geantă se află o sumă de bani în lei, respectiva sumă era compusă din bancnote cu cupiura de 500 de lei.

Procedând la cercetarea acestei genți și la individualizarea sumei de bani identificate am constatat că în interior se află suma totală de 1.250.000 de lei, compusă din 2500 bancnote cu cupiura de 500 de lei fiecare.

Cu privire la această geantă și la suma aflată în interior, dl BUZATU Dumitru precizează următoarele:

**(…) Această geantă și suma de bani din interior îmi aparține, sunt bani din economiile mele(…).**

Fiind audiat în cauză, BUZATU Dumitru a declarat în esență că presiunile pe care le-a exercitat asupra funcționarilor responsabili de implementarea proiectelor desfășurate de către Consiliul Județean Vaslui a fost una intensă dar justificată de faptul că data implementării proiectelor era una limită și exista riscul ca Consiliul Județean Vaslui să piardă finanțarea cu obligația acestuia să asigure fondurile implementării din bugetul propriu lucru care era imposibil.

Totodată BUZATU Dumitru mai declară faptul că în urmă cu aproximativ două sau trei săptămâni s-a întâlnit cu numitul SAVIN EMIL în parcarea Consiliului Județean Vaslui căruia i-a solicitat suma de 125.000 lei ca împrumut. Acesta a fost de acord iar în cursul zilei de 22.09.2023 s-a deplasat în localitatea Cârja din județul Vaslui unde se află un iaz de pescuit și s-a întâlnit cu niște prieteni și inclusiv cu Savin Emil. Acesta i-a dat o geantă de culoare maro în care a crezut că se află suma de bani solicitată ca împrumut și ulterior după ce a fost oprit de poliție și procuror a constatat că în geantă se afla suma de 1.250.000 lei sumă pe care nu a solicitat-o niciodată ca împrumut.

Declarațiile inculpatului BUZATU Dumitru sunt contrazise de probele aflate la dosarul cauzei după cum urmeazăː

* În ceea ce privesc presiunile exercitate asupra angajaților responsabili de implementarea proiectelor din procesele verbale de redare aflate la dosarul cauzei rezultă că aceștia sunt uimiți de rapiditatea cu care inculpatul vrea să se rezolve problemele cu privire la plata care trebuie efectuată către societatea SORAGMIN S.R.L
* La data de **16.08.2023, ora 15.16**, **Toma Cătălin Alexandru** îl contactează telefonic pe numitul **Antohi Bogdan** și îi comunică că trebuie să urgenteze întocmirea documentației privind decontul sumei către SC Soragmin SRL( **Ai apucat să te bagi în ... scorbură?**) deoarece a primit reproșuri de la președintele CJ Vaslui că această documentație trebuie să ajungă mai rapid la Mircea Țuțuianu( **Că vezi dragă Doamne că mi s-a spus că trebuia să ajungă pe birou la MIRCEA dar MIRCEA n-are nimica pe birou la el și că nu știu mai ce și că nu știu mai cum)**  și că din cauza funcționarilor din cadrul Direcției Tehnice nu s-a efectuat plata către antreprenor( **că vezi dragă Doamne din cauza noastră nu se plătește la...la ăia! Înțelegi? Și de asta voiam... !). Numitul Antohi Bogdan resimte puternic presiunea care se exercită asupra lui privind urgentarea întocmirii acestei documentații, afirmând (Nu mai că nu mai îmi văd capul de treabă! Amețesc aici în birou!)**
* La data de **25.08.2023**, la ora **09:54:50,** numitul **TOMA Cătălin-Alexandru** aflat la postul telefonic **0799505199** ia legătura cu **KOTI Emeric** aflat la postul telefonic **0727709414** și poartă următoarea discuție:
* **TOMA Cătălin-Alexandru**: - **Bine, înseamnă că președintele face.. înseamnă că președintele face acuma un .. ori face o amnezie datorită vârstei ori face un teatru ca să știe el că.. !**
* Se observă discrepanță de atitudine manifestată de către reprezentanții CJ Vaslui, pe fondul deteriorării relației dintre Dumitru Buzatu, președintele CJ Vaslui, și Savin Emil, administratorul în fapt a SC Soragmin SRL, din perioada 2021-2022 și din a doua parte a anului 2023. Dacă în perioada 2021-2022 când SC Soragmin SRL a întrerupt activitatea pe lot 1 și 2 a Drumului strategic județean Bârlad - Laza - Codăești (DJ 245, DJ245M, DJ247, DJ246), reprezentanții CJ Vaslui, inclusiv Buzatu Dumitru, au manifestat o atitudine pasivă, de nepăsare a situației contractuale cu SC Soragmin SRL privind obiectivul de investiție a Drumului Strategic, iar în a doua parte a anului 2023 se observă că Dumitru Buzatu manifestă un interes major ca CJ Vaslui să deconteze antreprenorului sumele de bani pe care le datora din cursul anului 2021.
* În ceea ce privește faptul că a solicitat suma de 125.000 de lei de la numitul SAVIN Emil sumă pe care a crezut că a primit-o la data de 22.09.2023

-Din conținutul convorbirilor telefonice și ambientale aflate la dosarul cauzei rezultă faptul că inculpatul Buzatu Dumitru în majoritatea cazurilor în care s-a întâlnit cu martorul SAVIN Emil i-a dat de înțeles că după ce va rezolva problema cu plata se vor întâlni la baltă ʺsa mai discuteʺ

- totodată din interceptarea convorbirilor inculpatului cu martorul Buruiană Ioan rezultă clar intenția pe care o avea inculpatul în momentul în care s-a deplasat în localitatea Cârja pe data de 22.09.2023 și anume de a-și primi banii în legătură cu efectuarea plății către S.C Soragmin S.R.L.

**În ziua de 22.09.2023**, la ora **15:25:09,** numitul **BUZATU Dumitru** ia legătura cu **BURUIANĂ Ioan**, discuțiile celor doi reliefând faptul că interesul numitului BUZATU Dumitru nu era legat de pescuit ci de întâlnirea cu SAVIN Emil: **BUZATU Dumitru**: - **Ai pescuit ceva?** BURUIANĂ Ioan : - Am prins câte un pește toți! **BUZATU Dumitru**: - **Altceva … decât pește?** BURUIANĂ Ioan : - Altceva n-am prins! Încă n-am pescuit! Altceva n-am pescuit! **BUZATU Dumitru**: - **Hai că vin și eu până la voi acolo să văd!** BURUIANĂ Ioan : - Hai! Hai! **BUZATU Dumitru**: - **Aranjați acolo, când vin eu să se prindă peștele ca lumea! Nu mai umblați cu prostii!** BURUIANĂ Ioan : - Deja am aranjat, le-am dat tot ce le trebuia, a făcut cerere scrisă, referat tot, gata! **BUZATU Dumitru**: - … când vin … vin, pescuiesc 5 minute și plec! BURUIANĂ Ioan : - Gata! Da! Da! Dar cât durează ca să-i spun lui EMIL să vină cu mâncarea caldă? **BUZATU Dumitru**: - Acuma vin! Acuma ajung! BURUIANĂ Ioan : - Acuma ajungeți?

**BUZATU Dumitru**: - Acuma, vin acum, da.

**Relevantă pentru stabilirea situației reale de fapt, situație care infirmă atât afirmațiile inc. BUZATU Dumitru în momentul surprinderii în condiții de flagranță cât și cele afirmate în cuprinsul declarației de suspect( potrivit cărora el solicitase un împrumut de 125.000 lei de la SAVIN Emil) este discuția înregistrată în mediul ambiental în momentul remiterii către BUZATU Dumitru a sumei de 1.250.000 lei, reprezentând 10% din valoarea facturilor decontate de CJ Vaslui către SC SORAGMIN SRL în aceiași săptămână, care denotă atât faptul că BUZATU Dumitru era pe deplin conștient că primește un procent din valoarea plății cât și recunoștința acestuia pentru ,, gestul,, lui SAVIN Emil:**

**(…)BUZATU Dumitru: - Sărut mâna, Emil! Încă o dată îți mulțumesc că eram pe drojdie!(…)**

**Prin ordonanța din data de 22.09.2023 s-a dispus efectuarea în continuare a urmăririi penale față de suspectulː**

**BUZATU DUMITRU**, fiul lui Vasile și Maria, născut la data de 12.08.1955 în com. Ruginoasa, jud. Iași, domiciliat mun. Vaslui, str. Slt.Ioanesei Adrian nr. 10, jud. Vaslui, CNP – 1550812374066, pentru săvârșirea infracțiunii de

**- luare de mită prev. de art. 6 și art. 7 lit. a din legea 78/2000 rap. la art. 289 alin.1 C.pen** constând în aceea că în calitate de președinte al Consiliului Județean Vaslui și reprezentant al autorității contractante în perioada 08.05.2023- 07.09.2023 a pretins în mod indirect de la numitul SAVIN Emil, Director Administrativ al S.C SORAGMIN S.R.L, sume de bani în legătură cu îndeplinirea și urgentarea îndeplinirii unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei aferente lucrărilor efectuate de către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza), iar la data de 22.09.2023 în aceeași calitate a primit de la numitul SAVIN Emil suma de 1.250.000 lei(aproximativ 10% din valoarea plății efectuate) în legătură cu îndeplinirea și urgentarea unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza)

**Prin ordonanța din data de 23.09.2023 s-a dispus punerea în mișcare a acțiunii penale față de inculpatul BUZATU Dumitru pentru săvârșirea infracțiunii sus-menționate.**

**\*\*\*\*\*\*\***

În temeiul art.224 C. proc. Pen., art.223 alin. 2 din C. proc. Pen. rap. la art. 202 alin. (1) şi (3) din C. proc. Pen.

**S O L I C I T :**

**Arestarea preventivă pe o perioadă de 30 zile, începând cu data de 24.09.2023 şi până la data de 23.10.2023 inclusiv a inculpatuluiː**

**BUZATU DUMITRU**, fiul lui Vasile și Maria, născut la data de 12.08.1955 în com. Ruginoasa, jud. Iași, domiciliat mun. Vaslui, str. Slt. Ioanesei Adrian nr. 10, jud. Vaslui, CNP – 1550812374066, pentru săvârșirea infracțiunii de

**- luare de mită prev. de art. 6 și art. 7 lit. a din legea 78/2000 rap. la art. 289 alin.1 C.pen** constând în aceea că în calitate de președinte al Consiliului Județean Vaslui și reprezentant al autorității contractante în perioada 08.05.2023- 07.09.2023 a pretins în mod indirect de la numitul SAVIN Emil, Director Administrativ al S.C SORAGMIN S.R.L, sume de bani în legătură cu îndeplinirea și urgentarea îndeplinirii unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei aferente lucrărilor efectuate de către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza), iar la data de 22.09.2023 în aceeași calitate a primit de la numitul SAVIN Emil suma de 1.250.000 lei(aproximativ 10% din valoarea plății efectuate) în legătură cu îndeplinirea și urgentarea unor acte ce intră în atribuțiile sale de serviciu și anume acelea legate de efectuarea și aprobarea plății în valoare de 12.337.089 lei aferente lucrărilor efectuate de către S.C SORAGMIN S.R.L **conform contractelor nr. 268/09.01.2019 - Lot 1 si nr. 270/09.01.2019 - Lot 2)** ale proiectului POR 2014 - 2020 „REGIUNEA NORD-EST - AXA RUTIERĂ STRATEGICĂ 4: Vaslui - Reabilitare și modernizare drum strategic județean Bârlad - Laza - Codăești (DJ 245, DJ 245M, DJ 247, DJ 246)” (Lot 1 - Situat între DE 581/DN 24 (localitatea Simila) și DN 2F (localitatea Poienești) și Lot 2 - Situat între DN 15D (localitatea Bălteni) și DN 2F (localitatea Laza)

Din analiza actelor și lucrărilor dosarului cauzei, rezultă faptul că, pentru a se asigura buna desfășurare a procesului penal, este necesară, în interesul urmăririi penale, luarea măsurii arestării preventive față de inculpat fiind îndeplinite condițiile prevăzute de **art. 202 al.1-3 din Cod proc. Penală.**

**În cauză, este** incident cazul de luare a măsurii preventive reglementat de prevederile **art. 223 al.2 C.p.p.** în sensul că:

1. **Există probe temeinice din care rezultă suspiciunea rezonabilă că inculpatul a săvârșit infracțiunile pentru care s-a dispus începerea urmăririi penale și punerea in mișcare a acțiunii penale,** în sensul că **inculpatul BUZATU Dumitru a** săvârșit infracțiunea pentru care este cercetat aceasta fiind dovedită de mijloacele de probă administrate în cauză până la acest moment al urmăririi penale (enumerate mai sus).

**2. Măsura este necesară în scopul asigurării bunei desfășurări a procesului penal și al prevenirii săvârșirii altor infracțiuni.**

Astfel, se constată faptul ca lăsarea in libertate a inculpatului, pe de o parte, ar afecta grav încrederea opiniei publice în capacitatea organelor judiciare de a reacționa eficient împotriva **infracțiunii care face obiectul prezentului dosar**, iar, pe de altă parte, ar putea impieta asupra bunei desfășurări a urmăririi penale având în vedere că in cauză urmează a fi audiați martori asupra cărora inculpatul are un ascendent fiind subordonați acestuia pe linie profesională.

Sub acest aspect, lăsarea în libertate a inculpatului ar putea impieta asupra cercetărilor efectuate dată fiind influența și autoritatea de care inculpatul BUZATU Dumitru se bucură în rândul persoanelor implicate în procedura de atribuire și efectuare a plăților în contracte precum și de faptul că acesta este o persoană care prin funcțiile care le ocupă se bucură de o notorietate locală și națională. Menționăm astfel faptul că inculpatul BUZATU Dumitru ocupă de peste 10 ani funcția de președinte al consiliului Județean Vaslui și conduce Organizația Județeană Vaslui a Partidului Social Democrat fiind o influentă figură politică atât la nivel Județean cât și la nivel Național, creându-și în acest fel un sistem puternic de relații interpersonale cât și de subordonare cu funcționari din cadrul consiliului județean Vaslui și nu numai.

Astfel, lăsarea în libertate a inculpatului ar putea constitui un imbold pentru alți funcționari de a nu avea o atitudine procesuală sinceră în legătură cu faptele cercetate, declarațiile ulterioare putând fi influențate de către inculpat.

Referitor la caracterul necesar al măsurii arestării preventive pentru atingerea scopului prevăzut de art. 223 alin.2 C. proc. pen., în cauză se constată că, din perspectiva faptelor de care este acuzat inculpatul și a stadiului incipient al anchetei penale, măsura arestării este singura de natură a permite buna desfășurare a procesului, o altă măsură preventivă, mai puțin restrictivă, neoferind garanții adecvate în acest sens.

**3. Măsura este proporționala cu gravitatea acuzației aduse persoanei față de care este luată.**

Astfel, având in vedere aspectele expuse mai sus, care imprima activității inculpaților un caracter foarte grav, este necesara privarea de libertate a acestora. Ne referim aici la modalitatea în care inculpatul a pretins suma de bani și ulterior a primit-oː

-Inițial inculpatul a blocat efectuarea plății către societatea la care martorul denunțător este director administrativ prin efectuarea unei expertize ca să se asigure că acesta din urmă va înțelege că fără intervenția inculpatului și fără a primi o sumă de bani de la martor deblocarea sumelor de bani nu va fi posibilă având în vedere faptul că acesta are o mare influență asupra funcționarilor responsabili cu întocmirea actelor privitoare la efectuarea plății

- ulterior pentru a se asigura de deplina colaborare a martorului în sensul remiterii de către acesta din urmă a unei sume de bani în vederea îndeplinirii atribuțiilor de serviciu ale inculpatului, a avut numeroase discuții în care l-a asigurat pe martor că fără intervenția lui efectuarea plății în general și cu celeritate nu ar fi posibilă dându-i de înțeles că trebuie să remită o suma de bani după ce plata va fi efectuată.

- modalitatea în care a primit suma de bani este una foarte conspirată rezultând din procesele verbale de redare audio video existente la dosarul cauzei.

- faptul că actul primirii a fost surprins în condiții de flagranță iar obiectul infracțiunii de luare de mită îl constituie o sumă foarte mare de bani și anume 1.250.00 lei aproximativ 250.000 de euro.

**4. Nu este incident niciunul dintre cazurile prevăzute de art. 16 C.p.p., care sa împiedice punerea in mișcare sau exercitarea acțiunii penale.**

**Incidența cazului de luare a măsurii arestării reglementat de art. 223 al.2 C.p.p. este reliefată de următoarele considerente:**

În cazul inculpatului pe baza evaluării gravității faptei, a modului şi a circumstanțelor de comitere a acestora se constată că privarea de libertate este necesară și pentru înlăturarea unei stări de pericol pentru ordinea publică.

Sintagma „pericol pentru ordinea publică” desemnează o stare – şi nu un fapt – ce ar putea periclita în viitor, după punerea în libertate a inculpatului, normala desfășurare a unui segment din relațiile sociale protejate în cadrul ordinii publice, respectiv imaginea funcționarului care exercita o funcție de demnitate publică care trebuie să îşi exercite atribuțiile de serviciu conform legii precum și corectitudinea desfășurării procedurilor de atribuire și executarea unor contracte încheiate de către instituțiile publice. Această stare de pericol se deduce din datele existente în cauză, astfel cum au fost prezentate, privitoare la împrejurările şi modul de desfășurarea activității infracționale.

Raportat la împrejurările şi modul de desfăşurare a activităţii infracţionale, cu siguranţă gravitatea faptelor şi limitele de pedeapsă prevăzute de lege nu pot constitui singurele temeiuri de apreciere asupra pericolului social pentru ordinea publică.

Aşa cum s-a statuat în mod constant în jurisprudenţa C.E.D.O.,măsura arestării preventive este o măsură excepţională, astfel că luarea, ca şi menţinerea ei, trebuie dispuse doar în cazuri temeinic justificate.

**Prezervarea ordinii publice** este apreciată însă ca un element pertinent şi suficient pentru privarea de libertate a unei persoane, dacă se bazează pe fapte de natură să arate că eliberarea respectivei persoane ar tulbura în mod real ordinea publică. Este adevărat că pericolul pentru ordinea publică nu se confundă cu pericolul social ca trăsătură esenţială a infracţiunii, dar aceasta nu înseamnă că în aprecierea pericolului pentru ordinea publică trebuie făcută abstracţie de gravitatea faptei. Sub acest aspect, se constată , în speţă, că existenţa pericolului public rezultă din însuşi pericolul social al infracţiunilor pentru care sunt cercetaţi inculpaţii ,avându-se în vedere reacţia publică la comiterea unor astfel de infracţiuni şi posibilitatea comiterii unor fapte asemănătoare în lipsa unei reacţii ferme faţă de cei bănuiţi ca fiind autori.

În contextul concret activitatea inculpatului de a prinde o suma de bani în legătură cu exercitarea atribuțiilor de serviciu, reflectă o atitudine nu numai iresponsabilă, dar şi extrem de periculoasă pentru ordinea publică constând în desfășurarea în condiții de normalitate a achizițiilor făcute de către instituțiile publice.

Or, în contextul recrudescenței unor astfel de infracțiuni, lăsarea în libertate a unor inculpați care săvârșesc astfel de fapte prezintă pericol public concret pentru ordinea publică, prin crearea unui sentiment de insecuritate și neîncredere în buna desfășurare a activității specifice a justiției, iar pe de altă parte, lipsa unei riposte ferme a societății, față de asemenea fapte grave ce se conturează tot mai pregnant ca fenomen infracțional, ar întreține climatul infracțional și ar crea făptuitorilor impresia că pot persista în sfidarea legii.

**Inculpatul BUZATU Dumitru** a fost reţinut 24 ore prin ordonanţa din data de **23.09.2023 ora 06.10**  în arestul IPJ IAŞI începând de la data de **23.09.2023, ora 06.10**  până la data de 24.09.2023, ora 06.10fiind asistați de apărătorii aleși TĂTARU Magdalena și DRIAN Geanina Elena din cadrul Baroului de Avocați Iaşi.

Prezentul referat, însoţit de dosarul de urmărire penală în copie, se înaintează judecătorului de drepturi şi libertăţidin cadrul Tribunalului Vaslui.

**PROCUROR ȘEF SERVCIU**

**CRISTINA CHIRIAC**